text:
Diasabra algo prome cu 7 or di anochi, polis ta wordo pidi pa bay cu urgencia na La Estrella den Certified Megamall, pa un atraco arma cu a caba di sosode.
Na yegada polis ta haya e trahadornan basta spanta y nan ta splica polis cu dos homber di habla spaño a drenta arma y a exigi joyas, despues cu nan a piki mas o menos 80% di tur e joyasnan, nan a menasa e trahadornan di no mira den cua direccion nan ta bay, nan a mira a sali bay direccion panort pero di eynan no ta conoci si cua direccion nan lo a bay.
Riba e filmacion di e camaranan di seguridad, por a mira cu ambos enberdad tabata arma y un di nan tabata halto bisti na preto, cu short y cu pechi cora e otro cu pechi scur aparentmente preto y tabata tin un jeans bisti. E dos atracadornan a menasa e trahadornan y despues a para piki joyas masha trankil mes, hinka nan den un saco.
Despues cu nan a laga e showcasenan casi full bashi, trankilamente nan a sali for di e negoshi y a cana bay, door di nan comportacion trankilo esnan cu tabata den Certified Mega mall no a ripara nada.
Na e sitio a presenta varios unidad di polis, atraco team, slachtofferhulp y departamento technico di Polis. E caso aki ta bou investigacion.


c: text/html

text:
Catiri – Diaranson mey anochi, algo pasa di 12:30 varios unidad di polis a ser manda pa Catiri. E motibo pa esaki ta cu habitantenan den e area a yama polis y raporta cu nan a scucha varios tiro.
Momento cu e unidadnan a yega altura di e garage ‘Precision Tune’ nan a encontra un dama. Polis por a mira cu e dama su auto, cual ta un Nissan color scur, su windshield ta ful kibra.
Na comienso e dama no tawata kier a informa polis di locual a pasa, pues pakico e ta eynan cu un windshield destrosa. Informacion a indica cu e caso aki lo tawata probablemente un pleito o discusion di pareha. Esaki lo a yega asina leu cu a coy obheto pa destrui e auto su windshiel.
E habintantenan cu a informa cu nan a scucha zonido di cinco tiro, pero ora cu polis a check pa huls nan no a encontra nada. Mester nota si cu esaki no ta nifica cu kisas un tiramento no a sosode, paso tin arma di candela (p.e. un revolver) cu no ta laga huls benta abou. Ta keda un pregunta si, kico exactamente e habitantenan a scucha ey ora anochi.

robotstxt: allowed

filter: keep


text:
Nevada
Nevada ta un estado situa den e region west i suitwest di e Estadonan Uni di Merka. Nevada tambe ta un parti di e Estadonan Montañoso. E kapital ta Carson City anto e siudad di mas grandu ta Las Vegas. E estado su bijnaam ta e Estado di Plata (Silver State), dor di e kantidat grandi di deposito di Plata ku a wordu diskubri i ta wordu mina aya. "Estado di Sagebush" (Sagebush State) anto "E estado nasi na Batalla" " (Battle Born State) ta su nombernan alternativo. Na 1864, Nevada a bira e di 36 estado pa drenta e union, anto e frase and the phrase Battle Born riba e bandera di e estado ta mustra e esado su drentamentu na e banda di e union durante e Guera Sivil Merikano.


text:
Awe Hof a finalisa cu e ultimo parti di apelacion di caso IBiS, un caso di soborno, falsificacion y labamento di placa.
E acusado principal ta ex minister Paul Croes, su casa y un grupo di persona mas sea cu tabata haci donacion na e mandatario a cambio di un fabor of tabata tramitador di persona.
Diamars merdia a trata solamente e parti di Melony Paesch, cu ta e acusacion di labamento di placa. OM a confisca administracion di su negoshi y a bin constata cu tabatin mas cu 209 mil florin cu no por a wordo splica. Tin mas cu 111 mil florin den e administracion cu, na opinion di e PG no por a wordo splica. Y PG ta conclui cu esey ta relaciona cu labamento di placa.
Dia 12 di october awo tin sentencia.


text:
Renobacion di Imelda Kleuterschool ta prome paso pa renobacion di mas scol
Articulo original cortesia di masnoticia.com
“Mi ta sumamente contento, pa nos di parti di SKOA e tabata sigur un reto hopi grandi, specialmente den temponan dificil akinan, y pa nos sigur no un meta incansabel pasobra nos a logra”, Directora di SKOA, Anuesca Baly a expresa durante rueda di prensa den apertura di renobacion di Imelda Kleuterschool.
SKOA ta haya cu esaki ta e comienso pa sigui cu trabaonan di mehoracion y renobacion no solamente pa scolnan cu ta cay bao di SKOA, pero tambe na tur otro scol cu ta den mesun situacion den necesidad di renobacion.
Ta papiando akinan di e proceso pa no basha e scol abao si esaki no ta necesario, y renoba por ehempel un parti cu tin mester. “Nos meta ta, nos no ta basha scol abao si no ta necesario”, sra. Baly a bisa. El a sigui splica cu: “Ora cu bo ta papia di basha un scol abao ta pasobra e dak of henter e skelet no ta bon. Den caso di Imelda Kleuterschool nos tabata tin dos rapport cu a indica cu no mester basha Imelda Kleuterschool abao, cu algun renobacion e por a bay bek na e estado cu e tabata ta, y esey a wordo haci.”
Awor Playa tin un hoya bek di un Kleuterschool, mey mey den centro, hopi accesibel, cual ta mustra hopi bunita tambe. E retonan den enseñansa ta grandi na momentonan aki pa locual ta epidemia, problemanan financiero, pues a puntra sra. Baly con SKOA ta manehando esaki den temporada aki, di cual sra. Baly a contesta: ‘one step at a time, as simple as that’ , como docente di Ingles el a bolbe expresa cu ‘we will cross that bridge when we get to it’, e trabaonan na Imelda tabata prome, y awor ta sigui bay poco poco pa locual ta otro desaroyonan cu mester bini den enseñansa.


text:
ORANJESTAD, Aruba – E participantenan di Good4theNeighborhood Building Entrepreneurs a caba di completa nan segundo siman y awor ta drentando e ultimo dianan di e projecto.
E siman aki nan lo enfoca pa completa e projecto y traha riba cada rekisito pa asina dia 5 di Augustus nan por presenta nan producto final na e communidad di Aruba. Tur team lo tin un Pop up stand riba e parkeer plaats di La Linda den caya G.F. Betico Croes. E team nan lo ta ofreciendo nan producto na e pueblo di Aruba for di 10:00 di mainta te cu 3:00 di atardi y despues nos lo pasa pa e parti oficial unda cu nos lo saca e ganadornan di e projecto di Good4theNeighborhood Building Entrepreneurs.
Durante e segundo siman e participantenan a haya varios presentacion di comerciantenan den nos comunidad cu a comparti nan experiencia y conosemento cu nan. Jimmy Douglas y Arnaldo Maduro di The Mancave Barbershop a presenta e Elevator Pitch . Edward Erasmus a siñanan con pa pone un budget den otro. Lay Hing Yee a mustra e participantenan e importancia di structuranan di gasto y ganashi. Rafeli Croes di KVK tambe a hasi su presentacion y tur e team nan participante a pasa den e tramite di habri nan propio negoshi. Jessica Posner di Aruba Aloe a duna varios ehempel di packaging y merchandising.
Y por ultimo e studiantenan a hasi nan loan pitch na e huradonan cu mester a aproba nan peticion pa un financiamento pa asina nan por logra completa nan producto pa diasabra venidero.
Un invitacion cordial ta bai pa henter e comunidad di Aruba pa bin sostene nos participantenan di G4N diasabra awor for di nan pop up stand den caya G.F Betico Croes .


text:
A conscientisa muchanan di YMCA Dakota y San Nicolas riba turismo y medio ambiente
ORANJESTAD, Aruba: AHATA tin e pensamento cu muchanan ta e futuro y pe motibo aki AHATA a dicidi di pasa un par di dia cu e muchanan di YMCA Dakota y San Nicolas, asina Vanessa Rasmussen, Manager Administrativo AHATA a expresa. A haci esaki pa asina papia cu nan di kico ta turismo y a splica e muchanan e importancia di esaki. AHATA tambe a splica nan riba e importancia di cuida e medio ambiente di Aruba.
Dialuna 25 di September a cuminsa e program na YMCA Dakota cu 50 mucha entre 4 pa 9 aña. A bin cu e topiconan aki acerca y e muchanan tabata encanta cun’e. Cada biaha cu tabata haci pregunta e muchanan tabata hisa man, tambe a haci wega cu nan y a ofrece nan un tayer. Durante e tayer, e muchanan a bira un tiki mas consciente di e importancia di re uza loke cu tin na cas caba y no djis tir’e afo. Na final di actividad muchanan a haya snacks, algo di bebe, regalito y AHATA su saconan reuzable.
Diamars 26 di September AHATA a bishita YMCA San Nicolas y a topa cu 50 mucha di 4 pa 9 aña, unda cu a papia cu nan tambe riba e importancia di turismo, medio ambiente, a haci wega cu nan y a haci tayer cu nan. Pa AHATA esaki tabata algo hopi fun, unda cu e muchanan tabata entusiasma y pe representantenan di AHATA esaki a motiva nan pa haci esey mas sigui. Nan tambe a haya snacks, algo di bebe, regalito y AHATA su saconan reuzable.
Loke e muchanan a trece ta cahanan di cornflakes bashi y cu esaki juffrouw Gisela Omayra Yarzagaray a siña e muchanan con pa corta nan, dorna nan y haci un scrap book. Walter Mohammed Security Manager na Paradise Beach Village y miembro di comision medio ambiente di AHATA, a splica cu asina aki a re uza material. Un aspecto di medio ambiente cu nan a siña ta con pa haci uzo bek di material.
Diaranson 27 di September tabata Dia Internacional di Turismo y aki na Aruba turismo ta e unico pilar economico. AHATA cu ta representa hoteleria y otro partnernan den turismo, kier a conscientisa e muchanan mas grandi cu ta atende YMCA Dakota y San Nicolas tambe no solamente riba medio ambiente pero tambe riba e parti di turismo.
AHATA a organisa un evento special pa e muchanan di YMCA Dakota y San Nicolas di e edad 10 pa 16 aña na Alhambra Ballroom. E programa a cuminsa cu apertura oficial door di MC Giovanni Lew Jen Tai, University of Aruba y miembro di AHATA su Comision di Medio Ambiente sigui pa welcome words di Jim Hepple, CEO di AHATA . Jim Hepple tambe a splica kiko ta e rol di AHATA den nos comunidad y pa nos turismo. E main speaker di atardi tabata John Wardlaw, Dean di University of Aruba, FHTMS y tambe e ta miembro di AHATA su Comision di Medio Ambiente ken a ofrece un introduccion amplio di turismo na e muchanan. Tambe e muchanan a haya e chance pa scucha experiencianan den turismo di diferente trahado di Divi Mega Resorts: Sharenda Clarinda, Training/HR, Freddy Zedan F&B Director, Mariano Bermudez Housekeeping Asst. Head Housekeeper, Shanta Sueman Executive Housekeeper.
Durante e presentacionnan e muchanan a disfruta di dushi snacks y algo di bebe traha specialmente pa nan door di e team di Divi, e muchanan a ser transporta na Divi Phoenix pa haya un inspeccion di e propiedad pa asina conoce e front and back of the house. Despues di e inspeccion, e muchanan a haña regalito for di Divi y AHATA y despues nan a ser transporta na YMCA.
Director di YMCA di Dakota, Rachel Croes, tabata contento di a ricibi bishita di AHATA unda cu a organisa un evento pe muchanan por ricibi desde un edad hoben mas informacion tocante turismo. Turismo ta un di e pilarnan economico mas importante di Aruba, di cual den enseñansa basico e ta un tiki dificil pe docentenan duna, pasobra nan ta hopi druk cu nan vaknan, e pakketnan cu nan tin y tur loke cu nan tin di haci pa asina nan por bin cu topiconan extra, cual eigenlijk ta interesante y relevante pe muchanan por tin. Den caso di un programa despues di scol ta duna e muchanan e conocemento riba un nivel mas abou, pero nan ta cuminsa cera conoci cu e topico di turismo. YMCA hunto cu AHATA a logra haci e dia uno dibertido pe muchanan. “E muchanan ta gustando masha hopi mes”, Rachel Croes a splica. A parti e grupo den dos y esaki tabata a base di e edad di muchanan. E meta ta pa haci esaki mas biaha, mirando cu ora nan ta birando mas grandi nan lo ta hayando mas informacion. Asina aki nan por bira mas consciente riba e topico aki y riba economia di Aruba.
E bishita di AHATA na YMCA San Nicolas tabata uno hopi importante, asina Supervisor di YMCA San Nicolas, Percy Phelipa a duna di conoce. Turismo ta algo pa conscientisa e muchanan desde un temporada hopi trempan riba e ki importancia turismo tin pa Aruba. AHATA a bin cu e idea pa conscientisa mucha riba turismo y nan a acerca YMCA. A base di esaki y a pone hendenan disponibel, a haci un tayer cu e muchanan. YMCA San Nicolas mes ta siñando e muchanan pa traha cu material recicla na luga di benta nan afo. Ta siña nan cu si por warda e material, por haci uzo di esaki bek.
Youth worker di YMCA San Nicolas, Glenda Emeric, ta haya e idea di AHATA uno bon, pa motibo cu hopi di e muchanan no sa kico ta recicla. Pasobra tur loke nan haya e muchanan ta tira afo, pero na YMCA San Nicolas cada papel cu resta ta warda esaki y haci uzo di dje pa un otro cos. Aña pasa muchanan muhe a haci uzo di cups di plastic y a traha un snowman, p’esey ta importante pa educa e muchanan. Hopi di nan no sa, pasobra na cas nan ta tira tur cos afo y awo ta conscientisa nan pa trece e cosnan na YMCA pa asina por traha cosnan di arte.
AHATA ta gradici YMCA Dakota y San Nicolas cu nan a habri e porta pa asina nan por a yega na e muchanan. Un danki na tur e boluntarionan di AHATA su Comision di medio ambiente y di Divi cu a haci e tayernan aki di 3 dia un realidad.
E siman tabata uno fun y AHATA ta spera cu a pone un tiki mas informacion, pa asina e muchanan tin un tiki mas conocemento di turismo y e importancia di cuida e medio ambiente. Na tur partner y esunnan cu ta elabora den turismo pabien y sigui haci un tremendo trabou.


text:
Lucina Elena da Costa Gomez née Matheeuws, Shon Lou manera mi tabata yam’é, lo keda elogiá e dianan aki pa prinsipalmente su lucha pa emansipashon di hende muhé i e echo ku e tabata e promé hende muhé minister-Presidènt den Reino Ulandes. Ami lo hasi esaki di un otro manera, unu un poko mas personal.
Mi a siña konosé Shon Lou na 2006, algun siman promé ku e promé elekshon na kua mi a partisipá. Mi a keda invitá pa su kompañero di bida, Sr. Juancho Evertsz (dfm), ku kier a sera konosí ku mi i pa bisami ku pa di promé biaha for di dia ku e a retirá for di polítika e lo bai vota i lo vota pa mi. Di e promé enkuentro ei, mi amistat ku Shon Lou a krese i nos a gana otro su konfiansa. Komo Presidente Honorario di Fundashon mr. dr. Moises Frumencio da Costa Gomez, Shon Lou a rekomendá pa mi bira Presidente di e Fundashon. Lokual e a pidi mi despues komo Presidente ta pa e papia personalmente ku kada posibel miembro nobo pa e direktiva di e Fundashon. I ta esaki mi a siña i apresiá di e persona Shon Lou; e importansha ku semper e a duna na e kontakto personal. Ora e no por a haña mi na telefòn e no tabata laga mensahe digital atras, pero mi tabata risibí su notanan skibí na man ku un ‘heading’ konteniendo su nòmber, adrès i number di telefòn. Mi tin tur wardá. Semper e a duna hopi atenshon pa papia i komuniká ku hende. Ta p’esei no por ta un sorpresa ku su úniko remetido ku e a yega di skibi manera e a bisa mi, ta ora dos korant na Papiamentu di atardi a akus’é di ta menospresiá e pueblo dor di eksihí ku hende mester a traha un sita via di telefòn i no por kana drenta asina asina den su ofisina eksihiendo un kombersashon. Aparentemente e korantnan tabata haña ku ta un eskándalo ku pueblo mester traha un sita promé ku papia ku un polítiko. Den su remetido den e korant Amigoe di Curaçao di 29 novèmber 1974 titulá Miho Rabia ku Duele e a pone bon kla ku “Lucina no ta tende hende, hari cu nan, haci bunita, sin haci nada pa nan.” Den e remetido aki e a dal e dirigentenan di Partido Demokrat duru akusando nan di a bai skondi den eksterior i no dediká atenshon at all pa pueblo. Na vários okashon Shon Lou a menshoná mi e historia aki ku opviamente a sigui molesti’é pa hopi tempu. Un di e historia ku mas mi a gosa sinembargo ta tokante di un grupo di hende ku a bin bishit’é na su ofisina un mèrdia pa papia di un problema personal. Tabata den temporada di kampaña elektoral. Dos òf ta tres hende a drenta su ofisina ku awa na wowo. E problema nan a splika tabata un miembro di famia ku a muri i ku nan no tabatin sufisiente plaka pa der’é. Despues di a skucha hinter e splikashon di nan pèrtá, Shon Lou a bai di akuerdo pa duna un kantidat di plaka pa e hendenan aki por a kumpli ku nan defuntu. Su siguiente dia Shon Lou a pidi dos hende di konfiansa pa kumpra un krans i hiba esaki pa e famia en kuestion. Awèl, Shon Lou ta konta, e hendenan aki a kore, kore den bario pa mas ku un ora ta puntra unda nan por haña famia tal ku a pèrdè su ser kerí. Despues ku un bon alma a logra identifiká unda e famia ku nan tabata buska ta biba, e dos hendenan a yega na e kas en kuestion. Solamente ku na e kas no tabatin esfera di entiero, sino un fiesta animá ku amplifaier. Disgustá e dos hendenan a bai bèk e siguiente dia serka Shon Lou i a konta kiko a pasa konsehando pa desenmaskará e hendenan aki i pone nan paga e plaka bèk. Shon Lou, ku un enorme sonrisa riba su kara a sigi kontami ku e a bisa nan ku un trankilidat ku solamente bo por tin basá riba eksperiensha di bida i politika: “Sea ku nan a usa e plaka pa entiero o pa fiesta, bosnan no ta kere ku nan lo vota pa nos partido? Si nos bai konfrontá nan, nos lo pèrdè plaka i pèrdè e voto. Pues laga nos hasi manera nos no sa kiko a pasa”.
Shon Lou tabata un konsehero, pero mas ku tur kos e tabata un amiga. Sosega na pas Shon Lou.


text:
Un bista den nos historia ta demostrá ku semper a mira struktura estatal komo e solushon pa nos reto i problemanan. Despues di konkista, Hulandesnan a dirihí nos komo un entidat (semi)hurídiko (i no komo un propiedat privá) primeramente for di Recife, despues Nieuw Nederland i despues Amsterdam. Rònt di 1804 ta organisá nos den un Raad van Policie. Di 1816-1828) e seis islanan ta bira dos kolonia separá (Kolonie Curaçao i Kolonie Sint Eustatius). Di 1820-1845 e dos kolonianan ta djòin kolonia Sürnam ku un sólo Gobernadó na Paramaribo. Di 1828-1833 ta kombertí isla Kòrsou den un munisipio. No satisfecho ku e islanan Hulandes, na 1845 ta hinka tur seis den un sólo konstelashon konosí bou di vários nòmber: 1. Curaçao, 2. Curaçao en Onderhoorige Eylanden, 3. Staatsdeel Curaçao 4. Gebiedsdeel Curaçao i 5. Nederlandse Antillen.
For di despues di Statüt (1954), nos ta esnan ku a kreativo. Ya na 1955 Gezaghebber di Boneiru, Weis de Hasseth ta pidi Konseho Insular para (parsialmente) e outonomia ku Boneiru a kaba di haña pasombra “outonomia lo hiba Boneiru atras”. E ta proponé hasi Boneiru parti di teritorio insular di Kòrsou òf un Federale district van de Nederlandse Antillen.
Despues no tabatin un smak di eiskrim ku nos no a purba: Nieuwe Unie, Mankomunidat, Federashon Kòrsou-Boneiru, Provinsia, Estado Liber i Asosiá, UPG, Munisipalidat, Directe Banden, Koninkrijkseiland, Antia Nobo, Antia Restrukturá, Integrashon den Venezuela, Independensia i loke final di kuenta nos tin, esta Kòrsou Outónomo den Reino for di 2010.
Ketu bai nos ta buska e struktura estatal perfekto, e remedi mágiko ku somehow lo resolvé tur problema ku ni sikiera ta di índole konstitushonal: enseñansa, infrastruktura, mentalidat di kompleho, struktura ekonómiko antikuá, falta di konekshon komershal global.
Na 1938 durante di e delaster reunion di Koloniale Raad, su Presidente, Sr. Jossy Henriquez, a atvertí ku kos no ta drecha ku un struktura nobo. Avanse ta dependé prinsipalmente riba kapasidat di esnan ku ta manehá e struktura.
Garantisá ku e kartanan konosí di defisiensa demokrátiko den Reino (pero no ta papia di nos mes defisiensia demokrátiko), sklabitut, West Indische Compagnie, Calvinisme, i tur tipo di viktimalisashon lo aparesé. Enbes di wak otro den kara i akseptá nos fayonan, nos debilidatnan i traha duru pa bai dilanti.
Willemstad, Kòrsou


text:
Dos entrada hudisial ku detenshon i konfiskashon.
KOMUNIKADO DI PRENSA 347/2021
13 òktober 2021
Dos entrada hudisial ku detenshon i konfiskashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 13 di òktober 2021, entre di 05.00’or pa 05.25’or, e tim di Atrako konhuntamente
ku tim di Aresto a tene entrada hudisial na dos (2) adrès, na Las Almas i Gibraltar.
E entradanan hudisial akí, ta relashoná ku atrako, ladronisia ku violensia i maltrato ku a
tuma lugá riba 2 ougùstùs 2021 i 7 di ougùstùs 2021.
A haña i a konfiská varios artíkulo di sumo importansia pa e investigashon.
Durante di e investigashon polis a detené dos (2) hòmber.
Ta trata di:
J.J.L., di 17 aña di edat, nase na Aruba.
F.F.G.S.A., di 21 aña di edat, na Kòrsou.
Tur dos a keda detené pa e kasonan ariba menshoná.
A presentá e sospechosonan dilanti un fiskal ouksiliar ku a ordená nan enkarselamentu
pendiente di mas investigashon.


text:
MINISTER RUIZ-MADURO TA ATENDE E FALL MEETING ANUAL DI IMF
MINISTER RUIZ-MADURO TA ATENDE E FALL MEETING ANUAL DI IMF
Oranjestad – E siman aki Minister Ruiz-Maduro lo ta na New York y Washington pa reuni cu algun inversionista y pa atende e Fall Meetings di Fondo Monetario Internacional (IMF) y Banco Mundial (WGB).
E reunion aki ta un reunion anual di IMF/WGB den cual bankeronan, ministernan di finansa, ehecutivonan di sector priva y academiconan ta bini hunto pa debati riba topiconan di interes, manera economia mundial, eliminacion di pobreza y desaroyo economico. Tambe e mandatario lo asisti na algun seminario tocante economia global, desaroyo internacional y sistema financiero mundial.


text:
Internacional: Walt Disney a fayese net prome cu e parke mes a keda cla. El a fayece dia 15 December 1966 cu cancer na pulmon.
Mr Walt Disney nunca por a presencia su soño bira realidad.
Disney World ta e parke mas grandi na mundo. Ora cu Disney World a habri tawata tin solamente 1 parke disponibel esta Magic Kingdom na aña 1 October 1972. Despues di 11 aña e parke ta expande su actividad nan y ta sigui introduci mas parke.
– Epcot (October 1, 1982)
– Disney’s Hollywood Studios (Mei 1, 1989)
– Disney’s Animal Kingdom (April 22, 1998)
– Disney’s Typhoon Lagoon (Juni 1, 1989)
– Disney’s Blizzard Beach (April 1, 1995)
Apesar cu Walt Disney nunca a logra mira su soño nan bira realidad. Por bisa cu su parke ta e parke mas bishita y stima na mundo, pa grandi y chikito. A pesar cu a pasa den reto nan grandi cu covid-19 , Walt Disney ta habri bek pa publico.


text:
open water
-
News
Lucien ta bolbe Aruba
Lucien Peterson na caminda pa Aruba Despues di un tremendo competencia aki na Rosario, Lucien Peterson hunto cu coach Davy…Read More »
-
News
Coach Davy ta conta di Rosario
Davy Bisslik ta conta di su experiencia como Coach pa prome biaha den un Wega.#equipoaruba #rosario2019 Posted by Comite Olimpico…Read More »
-
News
Lucien contento di su competencia
Lucien Peterson ta conta di su experiencia na e Weganan di Playa Sur Americano Rosario2019#equipoaruba #rosario2019 Posted by Comite Olimpico…Read More »


text:
Den e programa aki nos invitado ta Sr. Roland Peterson. Un persona hopi konosi na Aruba ku tabatin e funshon di komisario di polis. Tambe e ta konosi pa su bukinan di poësianan ku ela skirbi. Ultimamente ela presentá un buki di poësia titula ”Silent Emotions”. Nos ta kombersa kune tokante su bida i su karera.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Roland Peterson
Den e programa aki nos invitado ta Sr. Roland Peterson. Un persona hopi konosi na Aruba ku tabatin e funshon di komisario di polis. Tambe e ta konosi pa su bukinan di poësianan ku ela skirbi. Ultimamente ela presentá un buki di poësia titula ”Silent Emotions”. Nos ta kombersa kune tokante su bida i su karera.


text:
WILLEMSTAD – Djasabra dia 14 di sèptèmber próksimo lo sende e lusnan riba tereno di Tera Kòrá. Sr. Isabella den representashon di e tim di U.D. Tera Kòrá, den rueda di prensa di FFK, a konfirmá esaki.
E tim di e bario aki, a bin ta klasifiká durante di tur e último kampionatonan den di dos divishon i awor ku lus nan na tereno, sigur ta un motivashon pa mas esfuerso i kisas tambe trata na promové próksimamente.
Deportivo360 lo bai ta presente na e okashon aki, pa asina inmortalisá e gran okashon aki, ku ta un proyekto ku a konta ku sosten finansiero di Refineria Isla, MNO/Vervat i tambe Aqualectra.


text:
Diaranson 22 di Mei 2019 a tuma lugar den Compleho Deportivo Frans Figaroa na Noord e semi final di Aruba su Futbol Division Junioren U 20 entre e Naranjadanan di Sta Cruz Estrella contra di e Uptown Boys nan di Brazil Jrs.
Un wega hopi importante pa ambos equipo pa motibo cu e ganador lo clasifica pa hunga e gran final contra di e equipo di Britannia. Mester bisa un tremendo wega caminda ambos equipo a bin todo por todo pa bai cas cu e victoria.
Na cuminsamento di wega riba un tiro di skina dilanti e gol di Brazil Jrs e hungador #10 di Estrella ta gara e bala cu su man y naturalmente refree Peer Bastiaans no ta basila y ta dune un kaarchi geel. Den un atake di e equipo di Estrella pa ser exacto na di 24 min di wega riba un pase di Trevor Farro pa Jeanpierre v/d linden ta logra habri e marcador pa asina Estrella bai ariba 1-0. Brazil jrs ta sigui pone basta preshon riba e equipo di Estrella pero no por a habri e marcador. E prome 45 min nan di wega ta termina cu e score di 1-0 na fabor di Estrella.
Den e prome minuut nan di e segundo parti e equipo di Brazil jrs ta sigui pone preshon pero no por a anota e gol. Estrella ta cuminsa haja espacio y na diferente oportunidad ta casi amplia e score pero ta e portero di Brazil jrs ta trece salbashon. Na di 83 min di wega riba un tiro di skina pa e equipo di Estrella e bala ta reboltea dilanti gol caminda cu Mairon Tromp no ta basila e ta deposita e bala den net pa asina tambe sella nan clasificashon pa e gran final di Aruba su futbol Division Junioren. Estrella ta bai cas cu e victoria di 2-0 riba e Uptown Boys nan di Brazil jrs.
Nos Mester bisa aserca un tremendo trabow di e cuerpo di arbitro cu a dirigi e wega bow mando di e veterano Peer Bastiaans. Segun schedule e gran final lo tuma lugar Dialuna 27 di Mei pa 8 or den CDGT na Dakota entre Estrella contra di Britannia. Nos kier a desea ambos equipo tur clase di EXITO pa e gran Final.


text:
ORANJESTAD (AAN): Diahuebs tempran, banda di 7'or, a sosode un accidente basta pisa na e cruzada banda di parlamento.
All Stories
ORANJESTAD (AAN): Dialuna siman pasa, esta 17 di mei 2021 e Centro di Rescate y Coordinacion di Wardacosta a haya un yamada urgente di un famia.
Narcotraficante Curasoleño miembro di Clan del Golfo descubri ta hiba un bida luhoso na Barranquilla
ORANJESTAD (AAN): Un hefe di clan di narcotrafico na Colombia, cu pa colmo ta procedente di Curaçao, a wordo gara Diasabra mainta door di Polis na Barranquilla, Colombia.
ORANJESTAD (AAN): Tabata Diasabra anochi pa 9:40 pm, cu un unidad di Polis di San Nicolas a wordo manda na un area den Nijhoffstraat pa check un caso di atraco.
ORANJESTAD (AAN): Ciudadanonan cu a bira victima di ladronicia, no por kere cu ladron a pasa sea anochi laat of madruga durante Toque de Queda,
ORANJESTAD (AAN): Recientemente na Cas di Cultura a tuma lugar un ceremonia chiquito pa agentenan policial y personal administrativo cu a celebra den total di 175 aña sirbiendo comunidad.
Ciclista herida ora a mara liña fini di nylon como trampa riba pista di bicicleta riba Green Corridor
ORANJESTAD (AAN): Kizas e ta algo “pret” pa algun hoben baldadi na Pos Chikito. Pero pa autoridad e tipo di chansa aki no ta aceptable y mucho menos algo pa hari riba dolor di otro.
ORANJESTAD (AAN): Dialuna durante dia polisnan di districto di Oranjestad a tene un control di trafico na puntonan strategico
ORANJESTAD (AAN): Solo apenas a sali, y un unidad di oficialnan di Jeugd- en Zeden Politie hunto cu mas refuerzo a yega na un cas na Tanki Leendert.
Como 75 polis a zorg pa evita aglomeracion durante entrega di listanan politico, incluso den trafico
Inspector Lito Lacle di KPA:
ORANJESTAD (AAN) – Manera ta conoci, Diabierna 7 di Mei aki, a tuma lugar na Censo, e entrega di lista di e candidatonan di partido politico, cu lo bay participa den e contienda electoral, dia 25 di Juni proximo, unda pueblo lo scoge un Parlamento nobo.


text:
Oranjestad: Diahuebs den oranan di marduga, presencia di polis ta wordo rekerii, na e parkinglot patras di Departamento di Asuntonan Social pa un caso di ladronicia den un auto.
Na yegada nan ta bin compronde cu antisocialnan a kibra e bentana patras, banda drechi di un auto, Nissan Platina blanco y e ladronnan a logra bay cu e radio di e auto.
E doño di e auto no tabata na e sitio, pero esun cu a descubri e kiebro, lo a keda di avisa e doño, na momento cu e yega pa buska su auto, cu polis a pasa y cu e lo mester pasa warda di polis na Oranjestad pa entrega un keho di ladronicia.


text:
WILLEMSTAD – A kòmbersá na sede di Movementu Futuro Kòrsou, mihó konosí komo MFK, ku varios votado di e partido blanku i kandidato riba lista, ku ta identifikando ku e yamada pa ban kambia nos bida. Hopi hende muhé i hóben tabata presente na e sede durante e presentashon di lista, ku ke mira un kambio den e status quo.
“Ami ta simpatisá ku MFK paso mi ta kere den un partido yòn. Kuater aña pasa mi a yuda nan i nan a yama mi bèk paso e partido ta kere hopi den hóben”, Dana a splika. Tambe e por identifiká ku varios puntonan di gobernashon ku a keda trata den e plan di gobernashon. “Spesífikamente nan a hasi hopi den mi bario di Mari Pampoen ora nan tabata sinta”, Dana a kontinuá.
150 bario
“Ta lamentabel ku tin 150 bario ku un kontrishon sosial ekonómiko no ta benefisiá niun habitante, pero tòg durante e ultimo kuarenta aña nada no a sosodé”, lider polítiko Gerrit Schotte a deklará.
Según Schotte, den e plan nashonal ambisioso pa desaroyá bario, MFK a pèrkurá durante e ultimo shete aña, pa dediká na rekobrámentu di espasio públiko bèk na bario, pa asina esaki bira más sigur.
Trabou
Durante e enkuentro, tabatin hopi gritu pa bini un kambio den e direkshon ku nos komunidat ta bayendo. Mester bini un kambio espesialmente pa trabou. “Ami tin yu ku ñetu ku mester di trabou, pues algu mester pasa”, Emily a splika. “P’esei mi ta tur tur ku MFK, pa nos ban pa e kambio akí”, e mamanan preokupá a deklará.
Jacinta Constancia, parlamentario pa MFK, kende tabata enbolví ke partido fo’i su inisio, atrobe ta pone su mes disponibel pa sirbi su komunidat. E partido sosial demokrátiko ta di opinion ku nan no a haña un chèns pa kaba e trabou ku nan a kuminsá, pasobra e gobièrnu a ser tumba despues di dos aña so.
Sistema di ámtenar
Según Amérigo Thode, MFK ta haña falta di tur kos, pero e ta enfatisá ora pais Kòrsou a keda funda, e gobièrnunan anterior no a regla nada pa e pais tabata prepara pa funshoná manera debe ser. “Tabatin 3 mil funshon den e sistema di ámtenar ku a bira absoluto, pues MFK mester a strukturá tur esaki”, e parlamentario a deklará.
E parlamentarionan ta spera ku pueblo di Kòrsou lo hasí un eskoho pa MFK so forma gobièrnu pa asina por ehekutá e vishon di kambio ku nan ta spera di implementa durante e periodo di gobernashon benidero.
Outor Deya Mensche


text:
Denter di algun dia un minister ku konforme lei a keda fòrsá pa tuma retiro ta programá pa bolbe komo minister den e mesun gabinete. Kontrali na lokual algun hende a skibi, e no ta e promé minister den nos pais pa hasi esaki. E promé tabata minister Jan Pauw, den representashon di Aruba den e promé gabinete di Antia Hulandes. Su motivashon pa hala atras tabata diferente ku e kaso aktual.
Riba 18 april 1951 e promé kabinete ku outoridat ministerial a keda huramentá ku mr. dr. Moises Frumensio da Costa Gomez (Dòktor) na kabes. E repartishon di Kabinete da Costa Gomez (e tempu ei konosí ku Regeringsraad) tabata lo siguiente: da Costa Gomez (NVP), Presidente di Regeringsraad i minister di Asuntunan General, Agrikultura Krio di Bestia, Peska i tambe Suministro di Awa; William Plantz (NVP) Finansa; Jan Pauw (AVP) Obranan Públiko, Willem Lampe (AVP) Hustisia; John Sprockel (KVP) Enseñansa i Desaroyo di Pueblo; Cecil Delvalle (sin partido) Ekonomia i Transporte; E. van Romondt (COP) Salubridat Públiko.
E dos tareanan di prioridat pa e gabinete tabata pa formalisá e struktura definitivo di Reino Hulandes i introdukshon di outonomia pa e teritorionan insular.
Pa medio sèptèmber minister Pauw a anunsiá su retiro ku lo a drenta na vigor riba 1 òktober 1951, apenas despues di 5 luna di a keda huramentá. Jan Pauw su motivashon tabata ku kreashon di Eilandsraad i Bestuurscollege lo a trese ku mayoria tarea di obranan públiko lo a keda desentralisá i saká for di man di Fòrti. Jan Pauw no a haña polítikamente étiko pa keda ku un kartera bashí. Ora Pauw a baha, minister John Sprockel a keda komo interino di Obranan Públiko.
Jan Pauw ta keda reinstalá komo minister den Gabinete da Costa Gomez riba 12 di yüni 1953. E no a bin bèk komo mandatario di Obranan Públiko (ku pa e tempu ei a desaparesé) sino komo minister di Tráfiko i Transporte. Ta bon pa remarká ku Gabinete da Costa Gomez tabata esun ku mas kambio di integrante den hinter historia polítiko di Antia Hulandes. Di e 7 ministernan original, solamente da Costa Gomez i Plantz a sinta hinter e durashon di 4 aña.
Willemstad, Kòrsou
Fuente: Nationaal Archief


text:
Derecho Familiar
Derecho familiar gerenalmente ta trata asuntunan personal i impaktante. Pa bo emoshonan no dirigibo demasiado den tomo di desishonnan, ta miho pa bo buska asistencia huridiko di un abogado eksperensiá i ku ta dominá e materia. Triple A Attorneys tin eksperensia amplio den kasonan familiar.
Divorsio “den un Tiro”
Momentu ku bo a bisa otro “si”, bo a será un kontrato kompliká i bo a eksponé bo mes na leinan deskonosí tantu di presente komo di futuro. Den e romanse nunka bo a pensa riba e posibilidat ku e matrimonio por terminá pa medio di un divorsio. Un divorsio ta un di e eksperiensianan mas impaktante den bida. Bon konosementu i informashon obhetivo i aksesibel ta di sumo importansia p’abo den e kasonan aki. Si abo i bo esposo(a) a yega n’e desishon ku un divorsio ta e miho solushon pa boso dos, boso por separá tòg for di otro na un forma digno i sereno. Triple A Attorneys por asistí boso debidamente durante e proseso aki. Na e momentunan aki, partidonan por skohe den un proseso (mas) largu òf unu kòrtiku.Si partidonan sin embargo ta di akuerdo tokante e divorsio i e terminonan mará na esaki, e divorsio por wòrdu dekretá den un dia. E forma rápido di divorsio aki tambe sa wòrdu yama divorsio “den un Tiro”. E divorsio one shot tin algún benefisio i por wòrdu guiá dor di Triple A Attorneys.
Benefisionan di un divorsio “den un Tiro”.
- Bo ta aparese solamente un (1) biaha dilanti di hues;
- Tarifa abòu i fiho;
- Tur asuntunan di pertenensia reglá den un solo tiro;
- Akuerdonan enkuanto menornan di edat reglá den un solo biaha;
Prosedimentu di “Divorsio den Un Tiro”
Pa kuminsá e dos partidonan konserní mester ta di akuerdo ku otro riba tur e kondishonan di e divorsio. Por ehèmpel, boso konhuntamente por yega na un akuerdo tokante repartishon di e bienes konyugal, disidí riba e futuro di e kas matrimonial i/òf e aporte finansiero pa (kada) yiu(nan). Lo traha un sita ku bo pa un kombersashon personal ku un di e abogadonan di ofisina ” Triple A Attorneys “. Den e kaso aki ta di sumo importansha pa tanto abo komo bo espos (o) (a) ta presente na e sita personal.
Kiko Bo mester presentá kuné na e sita (òf kombersashon) personal
- un I.D. òf reibeweis bálido
- buki di kasamentu i/òf un kopia di e akta di matrimonio;
- akta di nasementu di boso yiu(nan) (den e kaso ku tin yiu)
Durante di e kombersashon personal lo repasá e konbenio preliminar di divorsio i lo diskutí su kontenido ampliamente. E konbenio di divorsio ta un konbenio, den kua ” Triple A Attorneys ” lo spesifiká akuerdonan ku a wòrdu yegá na dje i kondishonan di e divorsio ku a wòrdu stipulá. E konbenio aki por wòrdu ahustá na bo último deseonan i si tur dos partido konserní ta di akuerdo nan lo firm’ele. Además, henter e desaroyo di e proseso lo wòrdu spliká na plaka chikí.
Proseso Normal di Divorsio.
Tambe ta posibel ku abo ku bo espos (o) (a) no por a yega na un akuerdo tokante di e divorsio òf tokante di e kondishonan pa divorsio. Naturalmente, pa motibunan personal Bo ta duna e preferensia pa independientemente di Bo “espos (o) (a) kuminsá un proseso di divorsio. Triple A Attorneys por asistí Bo den e prosedura di divorsio aki tambe.


text:
Estatua di Santo Tomas di Aquino
Seri di Herensia Kultural
Den patio di NAAM na Willemstad tin un estatua ku durante hopi generashon tabata poné kontra fachada den patio di St. Thomascollege na Otrobanda. Ta representashon di e santu patron di skolnan katóliko i instansianan di enseñansa, Tomas di Aquino. E monhe akí di siglo 13, di órden di San Domíniko pa medio di su eskrito ‘Summa Theologiae’, a hunga un papel importante den estudio sientífiko di fe. Den loke el a skirbi akí e ta purba liga realidat na fe; buska bèrdat ta na base di su pensamentu. Te ainda ta siña hende e filosofia di Teologia yamá ‘Tomasismo’
na Gran Seninario.
Riba un pedestal bou di un baldakin Santo Tomas a dòrna fachada lateral di Sint Thomascollege, un skol di mucha hòmber na Otrobanda, ku algun aña pasá a sera pa semper. E italiano Tomas di Aquino, o sea Tomas Aquinas (1225-1274), kende tabata e profesor mas importante di iglesia katóliko, a para komo modelo pa e estatua. Despues ku e skol a sera, e estatua a keda hopi tempu riba un palèt, na suela den un pasashi habrí den kurá di e skol di mucha hòmber, den kua tabatin Instituto pa Formashon den Enfermeria (IFE), kaminda studiantenan tabata bai pa siña pa enfermero(a).
Tomas di Aquino, òf Tomas Aquinas tabata e pensadó sistemátiko mas importante i di mayor influensha riba tereno di filosofia i teologia den Edat Media. E italianao akí durante su estudio na Nápoli a bini den kontakto ku e ideanan filosófiko di Aristóteles. Kontra boluntat di su famia, e yu hòmber di konde di Aquino a drenta órden di dominikanonan, religioso maskulino di órden di rumannan predikadó. El a studia entre otro na Keulen, Alemania serka Albertus Magnus, ku kende el a traha e programa di estudio di e órden religioso. Filosofia a okupá un lugá importante den tal programa.
Su obra prinsipal, Summa Theologiae, un bista total riba doktrina katóliko, el a skirbi entre 1266 i 1273. Aki e ta skirbi tokante Dios i kreashon, e kaminda pa hende yega serka Dios i tambe tokante Kristu, su misterio- i sakramentonan. Na 1274 Tomas a kue kaminda pa bai e di Dos Konsilio di Lyon, kaminda lo e mester a asistí papa komo konsehero teológiko. Na kaminda el a fayesé dia 7 di mart den un abadia na Fossanova.
Den su bida relativamente kòrtiku Tomas di Aquino a skirbi un sentenar di obra, entre kua komentario riba bukinan di beibel i riba obranan di Aristóteles, i el a skirbi ademas tokante investigashonnan filosófiko i teológiko. Hopi biaha ta represent’é komo ‘dominikano’ ku buki i pluma di gans den su man, i ku un solo, un strea òf un piedra presioso riba su pechu; komo atributo sa tin tambe kális, leli i palomba.
Na 1323 a deklará Aquino santu. Dia 28 di yanüari 1369 a transportá su kurpa pa Toulouse, na Fransha, i na 1567 papa a hasié profesor di iglesia. Na 1879 Papa Leon XIII a hasi doktrina di Santo Tomas, ‘Tomasismo’, e filosofia ofisial di iglesia katóliko-romano.
Di Aquino ta patrono di kantidat di skol i universidat.
Ku Santo Tomas a bira tambe patrono di un skol di mucha hòmber na Kòrsou, tabata un konsekuensia di kasualidat òf di providensia.
E saserdote katóliko F.E. Kieckens a funda e skol na 1888. Historia ta konta ku den un sakrifisio di misa na 1886, e nòmber Di Aquino a dal na e frater dominikano Mauritius su sintí, ora e tabata pensa riba e edifisio ku tabata destiná pa prepará saserdote. Mauritius a hiba su pensamentunan pa frater Superior. E dia siguiente durante misa na kas di fraternan, frater Superior a puntra monseñor Kieckens ken lo mester bira patrono di e skol, e tambe a kontestá Tomas di Aquino.
E eskultura ku te poko tempu pasá a dòrna Sint Thomascollege, ta konsistí di tres parti lòs, un pedestal, (53 x 30,5 centimeter), un baldakin (44 x 53 cm) i e estatua mes (1.40 x 59 cm). Huntu nan ta pisa mas di shen kilo. Kondishon di e eskultura di diseñadó deskonosí, ku ta probablemente di siglo binti ta laga di deseá. E pia robes ta poné algu dilanti, e pia robes no ta na bista. E man drechi a bai pèrdí. Di e pedestal i e baldakin tin pida pida ku a kibra. E estatua mes tin sker na e bòdi.
E estatua – 7/8 di tamaño natural (esaki ta e tamaño ku na siglo diesnuebe artistanan di Akademia Real na Hulanda tabata usa) – ta trahá di un tipo di piedra duru bashá– ‘semènt’ i e ta kontené un pedestal ku armadura di heru. Originalmente e estatua tabata riba un pedestal den muraya i bou di un baldakin, esakinan tabata ankrá ku hak grandi den e muraya. E pedestal dañá ta parsialmente kibrá, meskos tambe dos di e kuater ‘speilunan’ di e baldakin, man drechi di e estatua no t’ei mas. Pa gran parti fèrf di e lag blanku ku kua a akabá e estatua a lanta. Ta rekonosé Santo Tomas klaramente na su paña, un habeit ku ta kai reimu na su kurpa i un buki den su man robes tené. Na man robes bou di su sintura por mira un rosario.
Aunke dominikanonan tabata pertensé na e órden di pididó di limosna, nan tabata bisti paña kostoso sí. Nan tabata bisti un habeit blanku, ku un rosario na sintura. Segun tradishon ta konta, ta Labírgen Maria mes a entregá San Domínko, fundadó di e órden, e rosario akí. Kaba ta bini riba dje un paña ku ta kai stret, un mantel pretu sin manga, ku ta sera bou di kachete i finalmente e mantel riba skouder ku kapushon. Ora un persona drenta kloster i/òf durante ordenashon saserdotal e ta hasi e promesa di pobresa. Komo símbolo di e promesa i dedikashon na Dios, tabata pela monhenan dominikano ‘chinu’ i nan tabata risibí un gran tonsura. Tabata keda solamente un korona rònt di e kabes. E italiano Tomas lo mester tabatin un kabei di krùl abundante, serka dje a keda djis un rant chikitu ku krùl. Na tur e detayenan akí por rekonosé e estatua en kuestion.
Na man robes e ta tene beibel na su pechu i den su man drechi probablemente lo e mester tabatin un pluma di gans. Tur dos atributo ta símbolo di su trabou komo eskritor i prelado. Poné riba fachada di un skol katóliko e ta representá prinsipalmente meta di e skol: edukahson i enseñansa pa hubentut katóliko.
No ta konosí ken a traha e estatua. Ta sigur ku e eskultor tabata ábil, konosedó di su fishi. Porte di e estatua ta e klásiko estilo yamá ‘Kontrapòst’, un posishon idealisá, ku e eskultor griego Polykleitos (5 siglo promé ku Kristu) a introdusí i ku for di e tempu ei tabata di gran influensha denter di arte eskultóriko den henter mundu Oksidental. Pa loke ta e estatua akí, e pia drechi ta esun riba kua e ta para i e pia robes esun ku e ta drei riba dje. Atrabes di e paña por nota ku e rudia robes ta un poko doblá. Na Tomas su frenta por nota ku e ta fròns un tiki i e tin un mirada selestial pashoná, su paña ta bon akabá. Ta difísil klasifiká e estilo; e ta kuadra ku e realismo di siglo diesnuebe ku un sospecha neogótiko.
Despues ku hirarkia eklesiástiko a rekuperá na 1853 na Hulanda, a surgi un berdadero eksploshon pa loke ta trahamentu di misa i estudio di katolisismo. Tabatin un gran nesesidat di arte religioso. Un atelier di eskultura mashá famoso, ku na gran eskala a traha pa misa estatua di santu den estilo neogótiko – hopi biaha tabata eskultornan anónimo – ta esun di Cuypers-Stolzenberg (1852-1947) na Roermond. Lamentablamente ‘ku kitamentu di santunan for di den misa’ na Hulanda despues di aña 1960, hopi estatua di santu a disparsé den kontenier – mayoria di skol tambe nan a basha abou òf desmantelá e tempu ei. P’esei pues ta sumamente difísil fecha òf askribí ku presishon un estatua di e periodo akí. Ademas ta trata akí di un estatua trahá ku material bashá. Ta posibel ku a basha e estatua na un otro momentu ku e fecha original ta indiká.
St. Thomascollege ta pasando awor pa un berdadero tranformashon i den futuro lo e bira komo Poliklínika, parti di hòspital St. Elisabeth. P’esei ta i importansha konservá un pida importante di historia di enseñansa katóliko di siglo diesnuebe i e promé parti di siglo binti, den kua religiosonan, esta Fraternan di Tilburg, a duna un kontribushon asina balioso.
Restouradó Janneke Escher: ‘P’esei mi ta spera ku ora e estatua ta restourá – na febrüari di 2011 ta djis un parti di e pedestal mi a drecha – lo por pon’é bèk na su lugá bieu, pa mantené e rekuerdo akí bibu.’
Lamentablemente komo e estatua a pasa pa un detaye na e fachada di St. Thomascollege ku kasi hende no tabata nota, nunka no a saka un portrèt detayá di dje. Nos no sa por ehèmpel kiko e tabatin tené den su man drechi ku a kita afó. Den kaso ku bo por tin un portrèt di e Santo Tomas akí, laga NAAM sa, telefòn (09)462.1933, faks(09) 462.1936 òf e-mail: info@naam.cw
Informashon ku nos tin tokante e estatua akí ta di drs. Jennifer Smit (historiadó di arte) i Janneke Escher (restouradó di arte eskultóriko). Riba enkargo di NAAM nan a rekuperá tantu informashon posibel relashoná ku e estatua. NAAM a logra reskatá un parti chikitu di inventario eskolar di Sint Thomascollege i esaki ta inkluí e estatua. Sin duda, ta histórikamente interesante ku e estatua afektá ta sirbi di ‘rekuerdo’ di nos Sint Tomascollege, skol legendario na Kòrsou.
Redakshon final: I. Witteveen/NAAM
Ku danki na Jennifer Smit i Janneke Escher


text:
En principio, tur hende inscribi na Censo ta bin na remarca pa haya un cedula.
Mester bin cu un identificacion, ora di haci un peticion pa un cedula na Censo. Esnan cu tin un permiso di estadia pa Aruba, mester mustra esaki ora di haci e peticion.
Pa esnan cu mester di permiso di estadia pa keda Aruba, e cedula ta valido pa e periodo di e permiso di estadia (sin tene cuenta cu e periodo di permiso pa trabou). Pa tur otro e cedula tin un validez di cinco aña.
Mester presenta cu e siguiente documentonan ora di haci peticion pa un cedula:
- Si ta trata di renobacion di cedula: e cedula bieu;
- Si ta trata di un prome peticion: un identificacion valido (paspoort of rijbewijs);
- Den caso cu ta aplicabel: permiso di estadia valido;
- Den caso di muchanan bou di diesseis aña, un di e mayornan of voogd mester ta presente pa duna aprobacion.


text:
ORANJESTAD, Aruba: Lotto ta anuncia cu mañan, dia 22 di september, e sorteo di anochi lo tuma luga pa 7:00PM, y no 9:00PM. Tuma nota cu benta pa e sorteo ‘ki lo sera pa 6:45PM en punto. E cambio di orario pa sorteo di anochi ta relaciona cu dia di eleccion. Sorteo di merdia si lo tuma luga normal, pa 2:30PM.
Ta bon pa tuma nota tambe cu riba dia di eleccion, oficinanan principal di Lotto na Oranjestad y na San Nicolas lo ta habri mita dia so, esta di 8:00AM pa 12:00PM.
E sorteo di Mini Mega cu su Mega Plus, di 7:00PM mañan, tin un tremendo jackpot miyonario pa ofrese, esta esun di 1.3 miyon florin. Bo por gana e suma aki cu solamente 7 florin pa ticket. Tira bo liña na awa desde awe mes caba!
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou, Lotto Di Dia, Lotto 5, Mini Mega cu su Mega Plus y e weganan di Raspa Y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
WILLEMSTAD – Un man yen di hende fiel na Helmin Wiels ayera a kana den e marcha di silensio pa konmemorá e polítiko ku a asesiná aña pasá. Banda di organisadó i ruman hòmber Aubert Wiels, Helmin su kasa Betty da Fonte tambe tabata t’ei.
E ta yora pero e ta hopi desapuntá tambe ku a bini asina poko hende. Aña pasá kuater mil hende a bini Mari Pampun, djaluna no tabatin mas ku 60 hende.
Dick Drayer tabata na e marcha di silensio i el a traha e siguiente reportahe
Ruthmilda ta miembro prominente di Un Tim Magno, e grupo ku a separá di Pueblo Soberano. Nan ta haña ku ta un bergwensa ku tantu hende a vota pa Helmin Wiels, pero ku asina poko hende a tuma molèster pa konmemor’é. “Helmin no meresé esaki.”
Aubert Wiels ta mira e divishon i e tiki hendenan ku a presentá komo un konsekuensha típiko di e asesinato riba su ruman: “Ta esaki esnan ku a kometé e asesinato tabata ke.” Segun e esaki ta mas motibu ainda pa kontinuá e lucha ku Helmin a kuminsá.


text:
Copa Betico
RCA t’e poderoso campeon di Copa Betico Croes 2021, e club di Solito no por stop di gana titulo
E wega final di Copa Betico 2021 entre e actual campeon, e Tricolornan di Solito RCA y e Speransa Berde di Savaneta SV La Fama, a...
-
La Fama a sacudi Britannia pa hunga final di Copa Betico 2021 contra RCA
E di dos semi-final di Copa Betico 2021 entre La Fama y Britannia tabata riba papel un partido cu por a...
-
RCA ta den final di Copa Betico Croes 2021 despues di a derota Nacional 2-0
E ultimo campeon y sub campeon di Division Honor, e dos rival nan grandi den e top futbol di Aruba den...
-
Copa Betico Croes 2021 ta drenta den fase di semi-final
Despues di varios cancelacion nan Copa Betico Croes version 2021 alfin ta bai reanuda e weekend aki cu e dos candeloso...
-
Copa Betico/ 2 years ago
RCA ta campeon di ‘Copa Betico Croes 2020’ ganando di Dakota den e superclasico
Despues di e humiliante salida for di Copa Betico Croes di anja pasa na man di Independiente Porto Caravel di Division...


text:
Aruba for di prome cu eleccion di 2017, a nota cu algo tabata completamente robes. Si esaki no tabata e caso, pueblo di Aruba lo no a pone un fin na e mandato cu den confiansa el a entrega na gobierno di Mike Eman pa dirigi e pais.
Aruba originalmente a biba cu e speransa cu e lo sali for di e problema mientras berdad di e situacion a sigui presenta su mes.
Na 2018 e momento cu Mike Eman y su gobierno a priminti Aruba, mester a anuncia su mes. Un economia di oro cu a crece na forma barbaro.
Na momento cu e gobierno di Mike Eman a haci e promesa, el a scapa su mes di e desastre financiero cu el a crea y a gara na Nicolas Maduro pa trece un proyecto cu e mester tabata sa cu lo fracasa.
Awe Aruba ta conoce e realidad di loke Mike Eman a laga atras y nos mester haci nos mes e pregunta, kico ta un crimen contra un pais y kico un pais mester haci enfrente personanan cu conscientemente a hiba e pais na un desaster.
Ora lesa rapport oficial tras di rapport oficial, por mira con instancianan clave a bay contra loke Mike Eman y su grupo tabata haci.
Ora lesa conseho di instancianan oficial cu mester guia e pais na forma independiente, ta topa cu rechaso di baha BBO.
Ora lesa conseho di instancianan oficial ta topa cu advertencia y rechaso pa e maneho economico y financiero cu tabata wordo hiba.
Ora lesa conseho y observacionnan di tur instancia oficial ta mira con Mike Eman a haya guia contra e acuerdo di Citgo, cu tabata contra interes di Aruba.
Awe Aruba ta biba cu resultado di un gobierno cu no tabata tin piedad cu pueblo di Aruba. Un gobierno cu a bay contra bienestar di e pueblo y a destrui hasta futuro cu e generacion actual a habri pa muchanan.
Con bo ta yama un persona cu ta drenta cas di un persona y bay cu su propiedad? Con bo ta yama un persona cu ta asalta un inocente cu ta cay den un trampa?
Con mester yama un dokter cu ta practica mentira pa entrega un pashent un remedi robes?
Con bo ta yama un abogado cu ta laga su cliente na caya?
Con bo ta yama un gobierno, un mayoria den Parlamento, cu ta kibra ley, ignora reglanan cu instancianan oficial ta trece dilanti y ta destrui bienestar di un pueblo?
Ki nomber y titulo mester duna gobierno Eman pa loke el a haci conscientemente cu pueblo di Aruba?
Democracia, cu ta exigi pa bienestar di un pueblo wordo sirbi dor di politico, a wordo mata dor di gobierno Eman cu a trapa riba tur regla pa garantisa bienestar di Aruba.
Awe e mes gobernantenan ey por sigui despista un pueblo digno manera Aruba y riba baricada di caya instiga pueblo?
Awe e gobernantenan cu a destrui Aruba por bin crea mas tension pa e pueblo?
Ki nomber mester duna gobierno Mike Eman?
Nos a habri diccionario. Nos a busca e palabra crimen, delito, accion contra bienestar di otro.
Nos ta hisa nos cara pa mira un homber ta cana ta brasa y nos ta cera e diccionario despues di a tuma nota di e splicacion.


text:
Cu drentamento na vigor di LRO e procedura pa un plan di parcela a cambia. Prome cu e LRO a drenta na vigor, Dienst Openbare Werken (DOW) tabata controla e plan di parcelacion di mas di tres vivienda, basa riba e Bouw- en woningverordening. Awor mester entrega e plan di parcelacion di tres pa cuater edificio, basa riba LRO, na Departemento di Infrastructura y Planificacion. Ademas di e control tecnico, tambe ta controla e plan di parcelacion segun e ROP, plan di mapa ROP y/of ROPV. Aki ta controla por ehempel si e funcion den e plan di parcelacion (biba, comercial e.d) ta pas den e vecindario y of cu e plan no ta causa molester pa e vecindario. Di otro banda tambe ta controla si e plan di parcelacion no ta causa daño na medio ambiente. Esaki por ehempel ta e caso si e plan di parcelacion ta situa den un paisahe di balor of si e por stroba un area cu ta destina pa uzo economico.
Procedura pa plan di parcelacion ta poni den un foyeto apart (Procedura Plannan di Parcelacion) di DIP. Den e foyeto ta para e condicionnan cu e peticion mester cumpli cu ne y e procedura cu tin cu sigui.


text:
Salú i bienestar di bo personal ta importante. No solamente pa e kolaboradónan mes, sino tambe pa bo empresa. Personal salú ta nifiká ménos ousensia laboral, ménos gastu médiko i mas plaser laboral.
Kontrol di salú preventivo
Komo doño di trabou bo por laga realisá un kontrol preventivo pa ku bo personal. Durante di e detekshon amplio aki, ta kontrolá kondishon físiko i estilo di bida di bo kolaboradónan. E siguiente aspektonan aki ta bini na konsiderashon:
- Médiko: análisis di sanger, preshon di sanger i nivel di suku
- Vitalidat i estilo di bida: tèst físiko, midimentu BMI, konseho i guia pa un estilo di bida saludabel.
Tèst riba uso di droga òf alkohòl
LabdeMed ta ofresé tèst di droga i alkohòl na boka di trabou. Nos por imaginá nos mes ku esaki por nifiká hopi vulnerabilidat pa ku privasidat di e trahadónan. Sinembargo tòg por tin un rason legítimo pa esaki. Por ehèmpel ora seguridat ta hunga un papel. Pensa aki riba trabounan den konstrukshon òf den transporte. Ora tin sospecho di uso di droga na boka di trabou, e trahadó por limpia su nòmber dor di pasa un tèst di droga independiente.
Kürmentu médiko
Nos ta ofresé vários forma di kürmentu médiko. Esaki ta djis algun ehèmpel:
- Kürmentu empresarial
- Kürmentu pa drenta servisio fiho
- Kürmentu pa kompanianan di seguro
Maneho di privasidat
Na LabdeMed nos ta pone hopi balor na protekshon di privasidat. Resultadonan di tèstnan di empresanan, ku nos ta ofresé ta konfidensial, meskos ku datonan personal i empresarial.
Deseá di konosé e posibilidatnan pa bo empresa?
Por tuma kontakto ku nos via +5999 736 1030 òf manda nos un email na info@labdemed.org


text:
WILLEMSTAD – Estado di alerta a oumentá serka prizòn SDKK na Koraal Specht. Tres unidat di Koninklijke Landmacht paden i pafó di e prizòn ta vigilá e kompleho.
Ta minister di Hustisia di Kòrsou a pidi e asistensia militar fuerte aki i via gobernador a manda e petishon Den Haag. Den Haag a konsedé e asistensia, i mes ora a revoká tur ferlòf di Pasku riba e isla.
No a duna motibu pakiko mester a manda trupa. Tur servisio relatá, di Ministerio Públiko, Kuerpo di polis di Kòrsou te na bosero di ministerio di Defensa ta bisa ku nan no ta hasi niun deklarashon.
A sera e kamindanan pa SDKK, bishitante no por pasa djei. E militarnan ta armá pisá ku chaketa antibala i muts ku ta tapa henter kabes laga wowo so liber, pa no rekonosé nan. Tin un helkòpter pará standby riba tereno di e prizòn.
Djaluna pasá a tene razianan grandi den prizòn SDKK despues ku un plan pa un huimentu a lèk. Maneho di e prizòn a listra tur sèl i a haña entre otro telefon selular, droga, steroide anabol, arma trahá eiden mes i den dos sel a zag parti di e tralinan.


text:
Kódigo hel pa Kòrsou pa motibu di mal tempu relashoná ku tormenta tropikal Gonzalo
Written by Khalil Guribaldi on 25 July, 2020
WILLEMSTAD – Djasabra 25 di yüli 2020 Organisashon di Maneho di Kalamidat a reuní na Servisio Meteorológiko di Kòrsou, pa diskutí e último desaroyonan relashoná ku tormenta tropikal Gonzalo ku ta aserkando Kòrsou. For di djaweps último e diferente unidatnan ku ta forma parti di e organisashon a bini huntu pa determiná e diferente prekoushonnan ku mester tuma den kuadro di mitigá kualke desaster ku por surgi pa motibu di e tormenta tropikal aki. A base di e reunion di awe, Servisio Meteorológiko seguidamente a pasa pa anunsiá un mensahe di prekoushon pa mal tempu (kódigo hel) ku ta drenta na vigor pa Kòrsou.
Durante e reunion Promé Minister Eugene Rhugenaath i Minister di Tráfiko, Transporte i Transporte Públiko Zita Jesus-Leito, tambe tabata presente pa tuma desishonnan klave rondó di e posibel impakto ku e mal tempu por trese kuné. Entre otro a instruí Kuerpo Polisial pa inmediatamente kuminsá tuma e pasonan nesesario pa aserká organisashonnan ku tin evento i/òf aktividatnan grandi planiá por ehèmpel riba laman òf kantu di kosta den e próksimo 24 ora. Banda di esei, Brantwer ta pidi pa kada hende na kas tambe tuma tur prekoushon nesesario. Prinsipalmente den e kaso aki ta atvertí pa ophetonan lòs ku por tin bentá den kurá òf besindario. Alabes ta pidi pa tene bon kuenta den tráfiko, ya ku por ehèmpel lusnan di tráfiko por kai afó pa motibu di hopi awaseru. Organisashon di Maneho di Kalamidat debidamente lo komuniká ku komunidat na momentu ku mester tuma otro prekoushonnan den kuadro di salú i seguridat.
Gobièrnu di Kòrsou ta pidi komunidat kompleto pa sigui tur informashon ku ta sali for di Servisio Meteorológiko, pa asina keda na altura di tur último desaroyo. Tambe pa pèrkurá ku na tur momentu ta tuma akshon ku ta seif i responsabel pa un-i-tur.


text:
STA CRUZ — “Apesar cu e resulta do di eleccion no tabata locual cu nos a spera den prome instante, nos ta sumamente contento cu e resultado di eleccion. Nos partido ta esun cu a sali victorioso di e eleccion 2017. Nos a crese di 17 mil pa 22 mil votos, y di 7 pa 9 asiento. Esaki riba su mes caba ta un logro enormemente grandi.
Nos a duna e comrpomiso di lo libra Aruba di e peor gobierno cu el’a conose, y nos a cumpli mirando cu AVP a declara cu e lo bai den oposicion y cu Mike Eman lo retira di politica.
Nos a duna e compromiso di lo rescata nos pais y caba cu corupcion, y nos lo cumpli cu esaki tambe.
Nos lo a prefera di a haya un mandato cla di pueblo, pero pueblo a papia y a vota contra tradicion. Esey ta pone cu nos mester carga nos responsabilidad pa cumpli cu comunidad di Aruba.
Danki di curason na henter e comunidad di Aruba, y na e 22 mil votadornan en especial. Pueblo a vota p’e cambio, y pueblo a vota pa caba cu corupcion. Hunto nos ta bai p’e cambio”, tabata palabranan di Evelyn Wever-Croes despues di eleccion.
ANALISIS DI RESULTADO DI ELECCION
E gran perdedor di e eleccion 2017 ta partido AVP, cu a perde 10 mil voto y 4 asiento. Esaki ta un perdida enorme, cu desde Status Aparte ningun otro partido a yega di pasa aden. Ta obvio cu pueblo a rechasa AVP, a rechasa corupcion, a rechasa mal maneho.
Di e 10 mil votonan ey, MEP a bai cu 5 mil, fortificando e nucleo di MEP bek.
Partido RED a bai cu 3 mil di e 10 mil votonan cu AVP a perde, hasiendo RED mas gradi desde su inicio na 2005.
Y 2 mil di 10 mil votonan cu AVP a perde a bai pa POR, cu a duna POR 2 asiento cu ya nan tabata tin caba den Parlamento di Andin Bikker y Marisol Lopez-Tromp.
Basa riba e analisis aki, MEP ta e partido victorioso di e eleccion, apesar cu partido AVP tin 1307 voto mas hopi cu partido MEP. MEP a crese cu 25%, AVP a cai cu 30%. MEP a crese den tur urna cu excepcion talves di un of dos. Esaki ta danki na e tremendo liderasgo di lider di MEP Evelyn Wever-Croes.
Formacion di gobierno nobo lo no ta facil, mirando e resultado, sinembargo e no ta imposible. MEP lo asumi su responsabilidad den esaki pa brinda Aruba e gobierno cu e por ta orguyoso di dje. Pabien na partido MEP, y tur candidato cu a traha hopi duro pa logra esaki.


text:
Philip Elhage a caba na di 15 lugar den e competencia di Air Pistol 10m den e Panam Games LIMA 2019
Riba e di tres dia di competencia, e atleta di tiro, Philip Elhage a mira accion den e Weganan Panamericano LIMA 2019. E atleta Elhage a competi den e 10m airpistol contra 32 competidor di e continente America. Notable ta cu mayoria pais tin dos competidor den e Panamericano aki. Den e prome buelta Philip mester a tira un total di 60 tiro parti den 6 rond di 10 tiro.
Den e rond number uno Philip a keda na 21 lugar, den di dos na di 28 lugar, den di tres na di 20 lugar, den di cuater na di 21, den di cinco na di 16 lugar, y den seis na di 15 lugar. Su puntuacion total tabata 564. Philip a hera e cut di clasificacion pa e buelta final pa 4 punto. Den e resultado overall Philip a caba na di 15 lugar overall
Cu e resultado aki Philip no a logra clasifica pa e buelta final unda e mihor 8 competidor so lo competi pa un medaya Panamericano.
Pa Philip ta di dos biaha e ta logra e cut di puntuahe pa e Weganan Olimpico di Tokyo 2020 cual ta 563. Pa su persona e acomulacion di punto pa e ranking mundial cual ta conta tambe pa e clasificacion Olimpico ta importante.


text:
Tin un mal contento ta reina bou di un grupo di persona cu su bishita casino regularmente. No solamente pa hunga na mashin of mesa, pero esnan cu ta bet riba diferente tipo di competencia. Pa e wega di awe di Spaña contra Georgia e oddsnan tabata bon pa bet riba Spaña y hopi hende a hacie.
E bet ta riba Sports Parlay. Hopi hende a tira nan bet for di diabierna caba, sperando riba e wega di diadomingo.
Despues cu e resultado a bira conoci, y ganadonan a cuminsa yega pa cobra, a resulta cu no ta paga nan manera mester ta. Personanan cu papel ta bisa cu nan lo haya casi 500 dollar si nan gana, a resulta cu casino local kier paga nan bou di 100 dollar.
Di repente, despues di e wega, ta splica e ganadonan cu e Sistema a haci un fout y nan no por paga e suma cu ta skirbi riba e papel. E pregunta cu e hungadonan tin ta di con no a avisa nan for di diabierna y a bin informa despues di e wega y ora cu e ganadonan a cuminsa bay cobra. E ora si di repente ta manda email pa tur e hungadonan.
E situacion aki tin hopi persona cu ta bet rabia y ta exigi pa haya e placa cu a palabra cu nan lo gana. Si e casino, of esnan responabel a hinca informacion robes mes, esaki no ta problema di esnan cu a bet. Segun un ciudadono rabia.
Tin di e grupo aki hasta ta evaluando e pasonan cu ta bay tuma, pasobra tin hende mester a gana algun mil dollar.


text:
Ken ta informador Arie Swaen?
Diabierna 29 di september a keda confirma oficialmente cu mr. Arie Swaen a wordo nombra como informador di e proximo gobierno. E informador ta e persona encarga cu investiga e opcionnan pa forma un gobierno despues di un eleccion. E ta wordo nombra pa gobernador (como representate di rey y gobierno di Reino) y ta raporta su progreso na gobernador regularmente. Ta anticipa cu pa fin di siman aki e prome informe intermedio lo wordo entrega na gobernador Alfonso Boekhoudt. E tarea di informador E
Partido Hulandes cu proposicion impactante pa islanan den reino Hulandes
ArenaPoliti.co a repasa un cantidad grandi di programa electoral di partidonan Hulandes, buscando proposicionnan nobo cu ta impactante pa Aruba y e otro islanan Caribense den reino Hulandes. Por lo general por bisa cu e atencion pa e islanan ta pober. Mayoria partido ta sea hopi breve cu nan plannan pa e islanan, of no ta menciona e islanan den nan programa. Artikel 1 Un partido cu a resalta pa loke nan ta propone pa e islanan ta e partido nobo Artikel 1. Artikel 1 ta wordo lidera pa Sylvana
Gobierno di Aruba ta mira e nombracion di Alfonso Boekhoudt como irevocabel
Despues di a manda un carta pa prome minister di Hulanda Mark Rutte exigiendo pa revoca e nombracion di sr. Alfonso Boekhoudt como gobernador di Aruba, prome minister Mike Eman a bula pa Hulanda pa trata e impasse. Na Hulanda sr. Eman a reuni cu minister di asuntonan di Reino Ronald Plasterk. E resultado di e reunion ta cu ‘awo cu e nombracion di un gobernador nobo a wordo formalisa pa medio di un Decreto Real, pa buena marcha di e relacionnan den Reino, gobierno di Aruba ta mira e nombracion
Alfonso Boekhoudt nombra como proximo gobernador di Aruba
Conseho di minister di Gobierno di Reino a acepta e proposicion di minister Ronald Plasterk (Hulanda) pa nombra drs. J.A. ‘Alfonso’ Boekhoudt como e proximo gobernador di Aruba. Sr. Boekhoudt actualmente ta minister plenipotenciario di Aruba na Hulanda. Sr. Boekhoudt a wordo nombra pa un periodo di 6 aña. Ta posibel pa renombra sr. Boekhoudt despues di e periodo aki. Sr. Boekhoudt lo asumi e posicion di gobernador dia 1 di januari 2017, reemplasando nos gobernador actual sr. Fredis


text:
Oficina di Censo y Registro Civil (DBSB)
Meta y tarea di Oficina di Censo y Registro Civil (Dienst Burgerlijke stand en Bevolkingsregister-DBSB)
Registronan di censo y registro civil y e database di datonan di persona ta contene informacion confidencial y ta e fuente y base pa duna informacion tocante personanan. Tur instancia di gobierno cu door di nan trabou mester di informacion di persona ta obliga pa busca esaki na Censo y Registro Civil. Uzo di datonan for di registro/database di Censo tin como resultado, cu tur instancia ta traha cu mesun datonan confiabel di personanan. DBSB ta percura pa e datonan den su registro ta corecto, completo y actualisa.
Basa riba esaki e meta di DBSB ta lo siguiente:
DBSB ta responsabel pa:
- Percura pa registracion adecua di personanan y provision di datonan di persona pa gobierno, instancianan semi-gubernamental y ciudadano;
- Pa registra acontecimento (actonan huridico y hecho huridico) den actanan, pa loke ta concerni estado civil di personanan y cu a tuma luga na Aruba;
- Uzo di registro pa suministra na un forma eficiente datonan di un calidad halto di persona como tambe traha y duna un variedad di documento;
- Prepara, coordina y ehecuta eleccionnan pa Parlamento y eventualmente tambe referendum cu, pa loke ta trata politica, ta procesonan hopi delicado.
DBSB ta un instancia di gobierno cu ta brinda servicio na pueblo y su trabou ta basa principalmente den dunamento di producto. Ta distingui productonan di DBSB den productonan compleho cu ta keda cla despues di un procedura largo unda un interpretacion amplio ta posibel y necesario (manera actanan di censo y lista di persona);
- Productonan standard cu ta keda cla lihe pa medio di un procedura standard. Ehempel di productonan standard ta un paspoort y un extracto di registro civil.
Casi tur e procesonan na DBSB ta conduci na entrega di un producto. Ademas semper ta procesa datonan.
E tareanan di DBSB ta inclui lo siguiente:
- Procesa inscripcion di nacemento, reconocemento y fayecimento.
- Procesa asuntonan di casamento y registracion di casonan di divorcio.
- Casa parehanan;
- Haci cambio den registro civil;
- Traha y maneha lista di personal;
- Aplica asuntonan di derecho priva internacional (IPR-aangelegenheden);
- Duna informacion for di registro civil;
- Ta laga traha y duna paspoort, prueba di identidad y extractonan;
- Prepara, coordina y ehecuta eleccionnan pa Parlamento y eventualmente referendum.
- Desaroya legislacion y regulacion riba tereno di asunto civil specifico y problematica;
- Desaroya puntonan di salida di maneho y maneho riba tereno di problematica di specifico di asuntonan civil.
Orario oficina
Dialuna pa diabierna
07.45 - 11.30
13.15 - 15.30
Diaranson merdia ta cera pa publico


text:
The Black Eyed Peas
Black Eyed Peas ta un banda merikano ku ta kanta primeramento estilo di Hip-Hop ku a formá na Los Angeles, California na 1995. E grupo ta konsisti di kantante i tokado di instrumento Will.i.am anto kanantenan, apl.de.ap, Taboo i Fergie. For di nan di tres Album Elephunk na 2003, e grupo a bende 27 mìon album ront mundu, 20 míon single anto 47 míon kopia tur huntu. Nan prome super eksito internashonal tabata e kantina "Where Is the Love?", ku a bira nr 1 na varios chart ront mundu. Un otro eksito tabata e hit oropeo "Shut Up". Nan sigiuente album "Monkey Buisness" tabata un otro hit, sertifika 4x Platinum, ku su kantikanan "My Humps" anto "Don't Phunk With My Heart".
Nan di 5 album "The E.N.D" tabata nan hit mas grandi i su kantika "Boom Boom Pow" tabata nan prome kantika riba #1 na e chart Merikano Billboard top 100
Albumnan[editá | editá fuente]
- Behind the Front (1998)
- Bridging the Gap (2000)
- Elephunk (2003)
- Monkey Business (2005)
- The E.N.D. (2009)
- The Beginning (2010)
- Masters of the Sun Vol. 1 (2018)


text:
“Ami no ta traha ad hoc pero cu un plan cu a delibera cu tur stakeholder”
Minister di Enseñansa Rudy Lame den parlamento diamars a duna un splicacion riba henter e situacion di reorganisacion den enseñansa, con e situacion tabata, e problemanan señala y solucionnan cu a busca pa tin un miho calidad di enseñansa.
Den su presentacion e mandatario a duna un ehempel con el a trata di busca dialogo cu esnan concerni di Emma School y e rechaso di nan pa sinta of combersa. E ehempel mas recien, tabata ora cu nan a bin Bestuurskantoor pa entrega di un manifiesto. “Mi oficina a manda mensahe pa president di SIMAR puntrando e ora cu nan ta entrega e manifiesto pa mi baha tum’e. Ningun contesta nan a manda y despues di mas intento, esaki tabata pa bisa cu nan ta den reunion cu prome minister y cu nan lo no reuni cu minister Lampe,” e mandatario a conta.
Lampe a splica parlamento cu e postura aki no tabata uno di e momento ey so, sino ta e postura di tres aña largo. Ta purba pa dialoga pero ta nenga di sinta cu minister di Enseñansa, “for di cuminsamento di gobernacion aki caba. Mi a ofrece diferente biaha pa sinta, pero nan ta bisa di lo sinta cu prome minister.” Hasta un momento cu prome minister tabata hopi druk, nan a prefera di bay y no sinta cu su persona.
“Cu esaki mi kier ilustra cu e meta cu e sindicatonan ta sirbi, for di inicio, no ta pa yega na un solucion cu minister di Enseñansa, cu ta esun autorisa pa tuma decision riba enseñansa. Ta ofrece pa dialoga pa yega na un solucion pero ta nenga di sinta cu esun cu ta autorisa. E meta no ta pa yega na un solucion, pero pa crea division entre e dos ministernan y na final kibra confiansa y tira gobierno abou.”
Falta di control
Parlamento ta un organo di control y ta compronde cu mester tin control tur caminda, inclusive cu placa di gobierno, el a bisa e parlamentarionan presnte. Ultimo decada cos a bay for di control y esaki kier drecha. Na 2007 Inspeccion di Enseñansa a haci control na Colegio Arubano. E rapport ey a disparce. “Niun minister kier sigui e consehonan, pasobra lo mester corigi cierto situacion cu no tabata bon. No a atende e rapport pa coregi e situacion pa cierto hendenan no rabia y perde voto. Asina ey a goberna, e miedo pa perde popularidad y voto a pone cu a hinca e rapport den lachi asina bon cu no por a hay’e ningun caminda. Solamente a haya e pida di traduccion di loke ta regarda Aruba den esun di Hulanda. Esaki ta pa ilustra kico a pasa den e ultimo decada.”
A splica parlamento cu control riba enseñansa ta necesario. E cambionan no ta pa haci fastioso pero pa mehora e situacion. “Mester bini cierto cambionan pero cu lo trece mal contento.” Directie Onderwijs mes ta reconoce cu no por a eherce e tarea di mantene un control financiero, debi na custumber y no tin e experticio den cas. Tur esaki a haci cu cos a sali for di control y cu awe ta haya un situacion manera esun di werksternan di SKOA. E directiva riba su mes ta nombra mas cu 100 werkester como ambtenaar sin ministeriele beschikking y sin cu e ta presupuesta. Ora finanza a bati alarma cu e presupuesto ey ta tur ora den cora, a bin descubri cu ta pasa e suma cu mas di 3 miyon tur aña, sin cu e tabata presupuesta,” minister Lampe a trece dilanti.
Asina el a ilustra un otro situacion di un maestro di Emma School cu tin dos full time job, 80 ora pa siman, paga door di caha di gobierno. “Con bo por tin dos fulltime job? Esaki ta situacionnan cu a cuminsa coregi y cu ta conduci na cierrto descontento. Nos tin cu cumpli cu ley y duna respet pa placa di pueblo,” Lampe a señala di e situacion den enseñansa. El a recorda parlamento cu como gobernante e mester cumpli cu ley y placa di pueblo. “Mi a bisa for di cuminsamento cu mi no ta bay goberna ad hoc y cu mi lo bini cu un plan strategico di 10 aña. El a tuma lunanan di deliberacion cu tur stakeholder, incluyendo sindicatonan a participa den e sesionnan di Plan Nacional 2020 – 2030. A scucha tur stakeholder.


text:
"APESAR COVID, NOS TA PURBA TRECE E AMBIENTE DI PASCO".
Nos a drenta e temporada cu semper tawata esun di mas bunita y spera pa tanto e
pueblo Arubano, esnan cu a bin di afo pa biba aki y pa nos bishitantenan.
Semper tawata costumber pa keiro rond y admira y disfruta e bunita decoracion di Pasco.
Prome Minister Evelyn Wever-Croes ta haci un invitacion pa pueblo di Aruba en general pa sali y mira e bunita decoracion den caya principal na San Nicolas.
Alabes ta gradici DOW pa e bunita trabou.
Awor e ekipo ta trahando riba decoracion na Playa pa asina pronto por disfruta y sinti e ambiente di Pasco y fin di aña.


text:
Selebrashon impreshonante di Ketikoti
Surinameñonan di orígen afrikano tabatin selebrashon djaweps di Ketikoti, ku ta konmemorashon di abolishon di sklabitut. Tur aña e selebrashon aki ta tuma lugá...
Mas persona a sigui kurso di historia-kultura
E siman aki un grupo mas di persona a terminá un kurso di historia i kultura na FuHiKuBo. Den e grupo aki tabatin diferente...
STINAPA ku bòrchi pa sambuyadónan
STINAPA aktualmente ta partiendo bòrchi di indikashon pa `dive shop`- nan. E bòrchi ta ilustrá diferente sitio pa sambuyadónan. Intenshon ta pa e bòrchinan...
Ta bira fásil pa habri negoshi
KRALENDIJK -- Ta bira fásil pa habri un negoshi na Boneiru. Den 6 dia di trabou por haña un pèrmit di establesimentu. Esaki por awor,...
Wilfrido Coffie ta sigui bai
Wilfrido Coffie ta un persona ku hopi energia ainda. E ta hasiendo hopi esfuerso pa lanta deporte for di soño na Boneiru. El a...
Kaminatanan den naturalesa ta reanudá
Kaminatanan edukativo den naturalesa a reanudá awor ku a suavisá e medidanan di Covid. E simannan ku a pasa e kaminata na Saliña di...
Lidernan di Frakshon di bishita na Eerste Kamer
Lidernan di frakshon den Konseho Insular di Boneiru ta na Hulanda e siman aki pa un bishita di trabou. Puntonan di prioridat tresé pa...
Radio Atventista ku atenshon pa Covid-19
Radio Atventista djadumingu último a estrená un seri di programa oudiovisual den kua ta papia di Covid-19, spesífi kamente ki kambio Covid a trese...
Bonaire Futsal Federation a presentá nan unifòrm
Djabièrnè último 11 di yüni den oranan di anochi Bonaire Futsal Federation (BFF) tabatin boutismo di nan unifòrm komo federashon. Wilfrido Coffi komo invitado...
Kreando lidernan hóben na Liseo
Mazarella Jansen, dosente na Liseo Boneriano, a bini ku un proyekto pa krea liderazgo serka alumnonan di e skol aki. Den kuadro di esaki...


text:
Entrego di Dos Tesis di SVb na Minister
Diamars merdia director di Banco di Seguro Social di Aruba SVb, sr. ir. Edwin Jacobs, acompaña pa sra. drs. Celina Tromp, funcionario di maneho di SVb, a realisa un bishita na Minister sr. Dangui Oduber, kende ta e minister encarga cu seguridad social di nos pais. Durante e bishita tanto sra. Tromp como sr. Jacobs a haci entrega di nan tesis, cual recien ambos a defende cu exito na Universidad di Buenos Aires y asina a termina nan maestria den Gestion Actuarial para la Seguridad Social. Sra. Tromp su tesis tin como enfoke central e seguronan di malesa y accidente, mientras sr. Jacobs su estudio tabata dirigi riba e seguro di gastonan medico, AZV.
Durante e encuentro, sr. Jacobs a informa Minister Dangui Oduber di e importancia di e estudio na nivel di master aki pa e trabaonan na SVb y a mustra cu e estudio a permiti e dos trahadornan di SVb amplia y profundisa nan conocemento teoretico di ciencia actuarial. Esaki sigur ta contribui na mas profesionalisacion di e trabaonan di SVb. Cu e trabaonan di tesis, e estudio a permiti traha tambe na nivel di seguridad social. Seguridad Social na Aruba ta inclui e seguronan cu SVb ta administra mas e seguro di AZV. Sr. Jacobs a mustra su gratitud na Organo Ehecutivo di AZV cu a duna tur cooperacion pa a ricibi e datonan necesario pa asina por a realisa e proyeccionnan di gasto di AZV.
Sr. Jacobs ta indica cu a pone un paso importante pa monitoreo di desaroyonan riba seguridad social y SVb lo busca e cooperacion cu AZV pa por sigui haci e trabao aki di monitoreo ariba termino di 15 pa 20 aña.
Di su banda Minister Dangui Oduber a felicita tanto sra. Tromp como sr. Jacobs y a deseanan exito den trabao na beneficio di nos comunidad.


text:
Oranjestad-Den Haag – Un delegacion di Gabinete di Minister Plenipotenciario, encabesa pa un grupo grandi di studiantenan Arubiano, a pone un krans na e monumentale na Waalsdorpervlakte ariba “Dodenherdenking” dialuna 4 di mei 2015. Tambe tabata presente personal di Gabinete di Aruba y studiementor di Tilburg Swinda Venhortst-Thijsen y e mentor di Utrecht Eddy Geerman.
Prome cu esaki a tuma lugar tabata tin un encuentro na Gabinete di Aruba na unda directora Shandra John a yama e publico bon bini y a bisa di ta contente cu asina hopi studiante presente na e programa aki. Sra. John a bisa cu e conmemoracion arina “Dodenherdenking” na Waalsdorpervlakte ta un lugar y un monumento cu un significacion especial, pasobra e monumento ta na e sitio unda durante di Segunda Guera Mundial hopi persona cu tabata forma parti di di e resistencia a wordo fusila. Entre man e horen Arubiano Boy Ecury cu huntomcuhunto otro miembronan a haya su morto pa medio di un peloton di balalaika 6 di november 1944. ‘Ta importante pa pa tene na bisa e memoria y e storia di bisa di Boy Ecury’.
Tambe sra. John a papia den su discurso ariba un parti di historia cu ta den olvido. ‘Esaki ta e parti importante cu Aruba a hunga den Segundo Guera Mundial. E refineria na San Nicolas tabata un distribidor importante pa comustible pa e trupanan di e forzanan aliado cu tabata bringa contra di Alemania. Tabata tin mail militair Americano na Aruba pa defende e refineria contra di atakenan cu submarino Aleman. Ariba 16 di februari 1941 un diez tanker a keda destrui. Tur horen entre 18 y 20 anja mester a drenta servicio militar pa defende e isla.’
‘Mi ta spera cu e programa di awe lo inspirara e generacion hoben tanto na Aruba Como na Hulanda, pa sinja mas di Boy Ecury y cuminsa na prensa kick Reino ta nifica pa nos tur. Pesey ta importante pa nos concentratie mas ariba loke ta uni nos y no loke ta dividi nos. Pa Boy Ecury esaki tabata di mes; e tabata un “koninkrijksburger” y te ainda e ta esaki,’ asina Shandra John, directora di Gaaninete di Aruba a bisa.
Despues Gisele Ecury, sobrina di Boy Ecury e tene un charla hopi impresionante, den cual ela referi na Segunda Guera Mundial y su nificacion ariba nos bida di awe. Naturalmente ela papia di Boy Ecury, pero a bisa cu tambe tabate tin hopi hende cu a lucha pa awe nos por ta disfruta di nos libertad; y hopi di nan a paga esaki cu nan bida. Gisele a bisa cu nos nunca mester lubida kico a pasa den e Segunda Guera Mundial.


text:
WILLEMSTAD – Gobièrnu di Kòrsou a tuma e medida drástiko di ‘shelter in place’, pa obligá hende pa keda kas tantu den dia komo anochi. E enfoke nobo, mas severo, aki mester para plamamentu mas aleu di e vírùs corona. Pero ainda tin hopi inklaridat ken sí i ken no por ta riba kaya.
A pone ‘shelter in place’ (keda kas 24 ora pa dia) ta na vigor mésora pasobra a establesé infekshon di corona bou di pueblo ku no por kondusí bèk na un hende ku a trese e infekshon Covid-19 for di eksterior.
Na Aruba e mésun medida a drenta na vigor djadumingu, ei tin 21 infekshon lokal kaba.
Aktualmente tin diesun infekshon konosí na e isla. Nuebe di nan rasonablemente simpel por kondusí nan bèk na biahero ku a kontaminá pafó di Kòrsou. Awor a establesé dos kaso bou di poblashon lokal, seka hende ku no a bai den eksterior, pero ku tabata na e isla normalmente último tempu.
E medida ‘shelter in place’ ta bini djis despues di e ‘toke de keda’ ku a anunsiá djasabra kaba. For di 30 di mart hende por sali kas solamente pa hasi kompra òf kumpra servisio manera gas awa i koriente. E medida aki en todo kaso ta na vigor pa dos siman.
Ta sera tur kompania entrante awor. Solamente supermerkado, pòmp di gasolin, minimarket, toko, botika, i hartwèr por keda habrí te shet’or djanochi.
Pregunta
E medida nobo ta kousa hopi pregunta seka hende. Tantu pa e toke de keda komo e ‘shelter in place’, ta hasi eksepshon pa ‘profeshonnan vital’. Bou di e profeshonnan aki ta kai hende ku ta involukrá seka proseso nesesario pa laga komunidat keda funshoná. Pensa por ehèmpel na polis ku mester mantené regla, médiko ku mester bai trabou òf supermerkado ku mester suministrá kuminda pa hende.
A traha un lista di kua hendenan ta kai bou di esaki, pero tin un área masha grandi di duda tokante di esaki. Un supermerkado ku ta bende kuminda si por keda habrí. Pero un restorant ku ta suministrá kuminda kushiná mester keda será.
Ken si, ken nò
Ke ubo di e kompanianan ku ta suministrá na e supermerkadonan? “Nos ta suministrá material pa paketá na supermerkadonan. Sin nos trabou nan no por bende produkto fresku di nan karniseria”, un empresario prekupá ta bisa. E no por hasi su pregunta niun kaminda, pero entretantu su personal ta yam’é na telefon henter dia.
“Mi tin un kompania di seguridat, ke men mi ta kai bou di trabou esensial. Pero kon mi por bisa mi personal ku nan tin mag di ta riba kaya pa trabou”, segun un otro empresario prekupá.
Pa loke ta bankonan ta deliberá ainda si hende por keda hasi transakshon finansiero.
Optimalisá e reglanan
Pa direktor di kombatimentu di desaster Lesly Fer, epidemiólogo Izzy Gerstenbluth i Ronny Cornelis di MEO ‘vital’ tabata e palabra di kódigo riba tur pregunta ku tin tokante e kumplimentu spesífiko ku e medida.
Fer ta pidi pasenshi di e hendenan pa asina e medidanan nobo por haña forma i por ‘optimalisá e prosesonan interno”. E ora ei despues por komuniká ku mas klaridat tokante kon tur siudadano por tene nan mes na e medidanan nobo.


text:
WILLEMSTAD - Dos hóben konosí riba Media Sosial pa nan Video nan positivo i predikashi tokante di Dios a uni talento pa produsí un kansion pa lanta mas kombibensia entre nos ku ta YDK.
Ayera nan a lansa nan track huntu Ku Un video Clip nobo nobo ku yama: “Ta Dikon Ta Asina”.
E dos hóben nan akí mihó konosí komo Ray Valks i Carolina Valks preokupá pa e forma kon nos mes ta bringa otro a disidí na traha un produkshon pa motivá e pueblo pa nos sostené i no kibra otro. E dos hóben nan aki ta kasa ku otro i ta hasi e trabou di Dios riba facebook. Un total di mas ku 15 mi siguidó riba nan page di Facebook ta sigui e mensahe ku nan ta trese pa dilanti mustrando ku ta solamente atraves di Dios tur kos ta posibel.
Nan ta hasi esaki mandando video i tambe bai live dos bia pa siman riba nan facebook page ku jama Guerreros Di Dios. nan ke logra di trese mas hende pa buska mas di Dios.
E track ta bai over di dikon tin hende nan ku ta kibra otro, envidia otro i ku no ke mira otro jega na un mas mihó bida. Den e kansion Ray Valks ta mustra i ta bisa ku asta awó ku ela kambia su bida i drenta misa buska dios I biba pa Dios,tòg te ainda nan tin kos malu dI bisa di dje i di su kasa. Su kasa Carolina Valks ta bisa ku anke hende ta hasi bon i hasi kos nan positivo den bida semper bai tòg bota haña bo ku bo mes un hende nan ku ke kibra bo i buta pia p’abo kai, anto sin bo hasi nan nada. I ta e motibu ei a buta ku nan a yega na e track ku yama: Dikon Ta Asina.
Nan ta bisa e track ta un manera pa ekspresá nan mes i tambe pa trese un mensahe pa e pueblo kiko pa hasi ora bo haña bo den situashon asina. E mensahe final di e track ta, pa no laga nada negativo di niun hende kibra bo I stroba di logra bo meta nan paso anke bo hasi bon anke bo hasi bo best pa ta un miho hende den bida , semper lo tin un of dos hende ku ke buta pia P’abo kai pero sea fuerte. I tambe loke ku nan ke bisa ku e track ta, pa ban stima otro i kuminsá yuda otro i deseá otro bon paso ta loke bo planta bota kosecha.
Esaki ta Ray Valks I Carolina Valks su promé track huntu. den futuro nan lo bin ku hopi track mas huntu, paso nan ta bezig ku nan mix tape kual yama: Dios Ta E Patron.
Ray Valks I Carolina Valks ta rap huntu bou di e nòmber S.O.G ku ta nifika : Soldier Of God. Ya kaba tin hopi hende ku ta mira e pareha aki komo e bonny and clyde positivo i tambe e
Jay-Z I Beyonce di kòrsou. Pero nan mes nota mira nan mes asina ni tampoko komo artista, pero nan ta mira nan mes komo dos sirbidó dI Dios ku ta Evangelisá i trese lus den skuridat pa pueblo, i ta dor ku nan tin talento den muzik nan ta ekspresá nan mes dikon ta asina, ta un track yená ku letra i kontenido i producie By Big Z Productions i Video clip firma By Berry Oost Videos. nan video clip ta riba YouTube kla pa wak bou di e nòmber: dikon ta asina boso tur por bai tira un bista.


text:
MANIFESTASHON DI AMAK RELASHONA KU MEDIDANAN DI COVID 19
MANIFESTASHON DI AMAK RELASHONA KU MEDIDANAN DI COVID 19
WILLEMSTAD — Direktiva di AMAK i tambe representante di e komishon na Interes di Farándula ta invitá tur miembro, músikonan i artistanan i tur hende ku tin di haber ku sektor di Farándula di Kòrsou, na un manifestashon ku lo tuma lugá djamars awor dia 27 di òktober awor for di 5 pm na Parke Wilhemina.
Durante e manifestashon aki dirigentenan di AMAK i tambe algun músiko lo trese dilanti nan preokupashon relashoná ku ta sera Farándula pa 8 luna, miéntras e kantidat di infekshonnan di Covid 19 no a keda redusí. Pues no ta Farándula ta e fuente ku ta okashoná oumento di e kasonan ku ta tèst positivo aki na Kòrsou.
Direktiva di AMAK huntu ku Komishon na Interes di Farándula a tene un kantidat di reunion ku Gobièrnu di Kòrsou i instansianan konserní i entregando dokumentonan pa mira kon por suavisá e medidanan i ku por pone Farándula por kuminsá bira operashonal.
Tumando na kuenta e tardansa ku e proseso pa logra un entendimentu ta tardando hopi, direktiva di AMAK a opta pa tene un manifestashon durante kual lo duna informashon relashoná ku e inaktividat di Farándula.
Konforme lei, direktiva di AMAK por eskrito a pone Minister di Hustisia na altura di e aktividat aki.
Finalmente, direktiva di AMAK ta hasi un apelashon na tur esnan ku ta asistí na e manifestashon pa mantené e reglanan vigente di higiena stipulá pa Gobièrnu i pa nos tur demostrá den un forma korekto nos preokupashon. Un boka bisa otro.
Direktiva di AMAK


text:
Orashon djaweps 27 di yüli 2017
Orashon djaweps 27 di yüli 2017
E disipelnan a aserká Hesus i puntr’É: ‘Pakiko Bo ta papia den parábola ku e hendenan?’ El a kontestá nan: ‘Pasobra boso sí a haña komprondementu di e sekretonan di reino di shelu, ma nan no. Ke men esun ku tin hopi, lo haña mas tantu ainda, ma esun ku no tin, asta e tiki ku e tin, lo kita fo’i dje. Mi ta papia ku nan den parábola pasobra: maske nan wak, nan no ta mira nada; i maske nan tende, nan no ta skucha ni komprondé nada. Ke men ku e palabranan di Dios, den e buki di profeta Isaías, ta trata tokante nan: “Boso lo skucha bon, tòg boso lo no komprondé; Boso lo wak bon, tòg boso lo no mira. Pasobra kurason di e pueblo akí a bira duru, nan a tapa nan orea, plak nan wowo sera, pa nan wowo no mira, ni nan orea no tende, ni nan mente no komprondé, pa nan no kombertí i Ami kura nan.” Ma boso, esta felis boso ta ku boso wowo ta mira i boso orea ta tende. Mi ta sigurá boso: hopi profeta i hende hustu a anhelá pa mira loke boso ta mira, ma nan no a mir’é; di tende loke boso ta tende, ma nan no a tend’é.
Mateo 13:10-17


text:
Parlamento di Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Parlamento di Aruba (hulandes[1]: Staten van Aruba) ta e parlamento unicameral di Aruba. E parlamento tin 21 miembro cu ta wordo elegi pa un termino di cuater aña.[2] Esaki ta tuma luga pa medio di eleccionnan directo (representacion proporcional) na cual ta participa e residentenan di Aruba cu tin derecho di voto. Cada miembro di parlamento ta retene su asiento te e parlamento ta disolvi, cu ta generalmente cada cuater aña despues di un eleccion.
E parlamento di Aruba ta ubica na Oranjestad, na L.G. Smith Bldvd., banda di e edificio di gobierno di Aruba.
Organisacion[editá | editá fuente]
Composicion, competencia y proceduranan di parlamento ta regla den articulonan di Constitucion di Aruba ((hulandes: Staatsregeling van Aruba). Miembronan di parlamento di Aruba ta eligi nan presidente y vice presidente pa e aña parlamentario cu ta inicia anualmente riba e di dos diamars di luna di september. Durante e sesion di apertura Gobernador di Aruba ta tene un discurso den su calidad di cabesante di e gobierno Arubano.
Prome cu un parlamentario inisia su trabou ta controla su credencialnan y e ta wordo huramenta. Dentro di sala di reunion e parlamentario ta gosa di inmunidad. Kier men cu tur loke e trece dilanti den reunion no por ta causa pa lansa un persecucion penal. Esaki no ta aplica na declaracionnan haci pafor di e sala di reunion di parlamento. Un parlamentario por entrega su retiro na cualkier momento. Usualmente su sucesor ta e candidato cu ta sigui riba e lista di e partido politico concerni. Banda di esey un parlamentario por opta pa sea uni su mes na un otro partido o pa continua como parlamentario independiente. Dor cu un parlamentario ta personalmente elegi no por obliga su persona pa tuma retiro. Esey ta nifica cu e no ta mara na e punta di bista di su partido.
Reunionnan di parlamento ta publico pa cual tin un tribuna pa acomoda bishitante. Banda di e reunionnan plenario di e organo tin reunionnan di comision. Contenido di e reunionnan di comision no ta wordo haci publico.
Historia[editá | editá fuente]
E siguiente fraccionnan a forma parti di parlamento di desde su inicio dia prome di januari 1986. E flecha ta indica e mayoria di asiento (11) den parlamento; na man robes di esaki ta e partido(nan) cu ta sostene gobierno y na man drechi esun(nan) cu ta partido di oposicion.
- Periodo 1: 1986 - 1989
- Periodo 2: 1989 - 1993
- Periodo 3: 1993 - 1994
- Periodo 4: 1994 - 1997
- Periodo 5: 1997 - 2001
- Periodo 6: 2001 - 2005
- Periodo 7: 2005 - 2009
- Periodo 8: 2009 - 2013
- Periodo 9: 2013 - 2017
- Periodo 10: 2017 - 2021
- Periodo 11: desde 2021


text:
EXAMEN DIGITAL
LUGAR:
- Dominicanessenstraat 33
DOCUMENTO:
- Papel di Examen
- ID of Paspoort
- Permiso valido (Si no tin nacionalidad Hulandes)
EXAMEN DI TEORIA TA CONSISTI DI:
Categoria A y B:
- 30 Pregunta di e reglanan di trafico
- 10 Pregunta tocante borchinan di trafico
- 10 Pregunta tocante situacionnan di preferencia
50 Pregunta -30 minuut – 5 fout/eror maximo
EXAMEN PRACTICO
LUGAR:
- Santa Cruz
DOCUMENTO:
- Papel di Examen
- ID of Paspoort
- Papel di Dokter
- Permiso valido (Si no tin nacionalidad Hulandes)
PRACTICA DI EXAMEN
PRACTICA :
Controlacion door di e examinado:
- Un comprobante cu bo a paga seguro valido
- Un comprobante di keur valido
- Un comprobante cu bo a paga number di auto
- Stuur na man robes
- Bentana no mag tin tint scur
- Lus di señal
- Lus di brik
- Lus di reverse
Actonan di preparacion:
- Drecha e stoel pa bo sinta drechi y bo lomba no ta dobla
- Drecha e spielnan tanto paden como di pafo
- Bisti faha di seguridad
Start y paga motor:
- No sende motor ni den drive ni den reverse
- No purba keda sende e auto ora e la start caba
- No duna dimas gasolin ora di start motor
- Ora di paga motor no draai e banda drechi
- no paga e motor den drive ni den reverse
- ora di paga motor:
- Mantene pia riba brake
- Pone auto den Park
- Pone brake di man
- Paga motor
- Los faha di seguridad
- Wak den e spiel patras
- Habri porta cu man drechi
- Baha y cana contra e trafico
Stuur:
- Mantene auto STRET riba caminda
- No core mucho na banda links
- No core mucho serca di e acera
Primi gasolin y brake pedal:
- Ora di maneha ta uza SOLAMENTE pia drechi
- No primi gasolin mucho aden ora di cuminsa core
- Ora di brake no brake duro dibiaha
- E proceso di brake, mester primi e brake suave y no di golpi
- Ora di brake wak den bo spielnan y brake GRADUALMENTE,
e auto no mag di brake den un shot.
Cuminsa core:
- Ora di cuminsa core wak den bo spiel paden, spiel pafo, bo
huki morto
- Primi gasolin den un manera modera


text:
KRALENDIJK – Wafnan di piskadó ta otro proyekto ku ta stanká, tabata entre otro loke Ernst Delanoy presidente di ‘Piskabon’ a menshoná den un kombersashon ku Radio Live 99.9 FM. “Algun aña pasá a entregá tur kos pa e proyekto di drecha waf di piskadó na Sorobon, esun na Playa pabou i Playa Frans. Hopi bia ta lubidá Playa Frans, kaminda tin hopi piskadó ta hasi uso di e sitio pa nan piska. Tin hende ta bai baha boto i ta aktivo na e sitio, spesialmente hendenan di Rincon. Nos a tende ku ta bai hasi diferente kos na wafnan di piskadó, sinembargo tur kos ta riba papel, i den práktika nada a sosodé. Tur esakinan tabata papiá i a deliberá riba nan, promé ku a bin ku e idea pa atendé ku waf di Chachacha.
Nada kontra esaki, sinembargo a papia pa atendé wafnan di piskadó promé. A resultá ku waf di Chachacha a bira prioridat, ku ta un sitio kaminda hende ta bai distraí i landa. E wafnan kaminda e piskadó ta usa pa gana nan sèn, a keda pone un kantu. Nada kontra, sinembargo a palabra otro. Mi a papia ku havenmeester Gunter Flanegin, kende ta un tremendo persona. Loke el a bisa, mi no ta di akuerdo kuné esta pa drecha waf di Chachacha promé, pasobra e ta serka di e otro wafnan den bahia. Pa nos tur waf tin un nifikashon. Un waf ta un sitio pa mara boto. Esei ta loke ta hasi ku un waf. Pues nos ta haña ku tur waf ta igual i tin nan importansia. No por ta asina ku un ta mas ku e otro, “Delanoy a menshoná.


text:
DEN HAAG – Pa di promé biaha for di 2010, despues di e desmantelashon di Antia Hulandes, no ta un minister lo atendé Relashonnan di Reino sino un sekretario di estado. Djamars anochi Raymond Knops (46) lo hiba un konbersashon ofishal ku formadó Mark Rutte.
Esun ku tin na mira pa bira minister di Asuntunan Interior i di Realshonnan di Reino (BZK) ta e alkalde suplente Kasja Ollongren (D66), pero e diferente dossier-nan difísil tokante e islanan lo warda riba Knops.
Retonan grandi
E rekonstrukshon di Sint Maarten, e fondo pa yudansa i e krisis na e pais bisiña Venezuela, a sòru kaba pa diskushon bou di e mando di Ronald Plasterk. E munisipio karibeño Sint Eustatius tambe ta un fuente di prekupashon pa Den Haag. E isla ke imponé outonomia: un eksigensha ku ta kana samsam ku pleitunan formal ku e ministerio di BZK.
Tin bukinan yen di apresiashon- i konsehonan di e komishon-Spies tambe ta warda e polítiko di CDA. Nan ta trata di e desigualdat entre e parti karibeño i e parti hulandes di Hulanda.
Ken ta Raymond Knops?
Knops ta eks-militar i un profeshonal riba área di gobernashon. Komo miembro di Tweede Kamer pa Defensie i maneho pa eksterior, e ta konosí ku e islanan. E tin mas ku dies aña di eksperiensha den Parlamentu i promé ku esei e tabata konsehal ku kartera. Banda di esakinan e tin un lista largu di funshonnan gubernamental i di presidensia.
‘No nonsense i stret’, asina e eks-presidente di Tweede Kamer Gerdi Verbeet (PvdA) a tipifiká Knops durante su despedida di Tweede Kamer na 2010. E tin “ponensianan fuerte, hopi biaha kankan di humor seku i agradabel”. Su promé disertashon na 2005 tabata – kontrali na su kustumber i kontra su hasí – ‘un diskurso largu’, Verbeet ta kòrda.
Resientemente, den un di su último debatenan den Tweede Kamer ku su predesesor Plasterk, por a nota algu di iritashon. Knops a ekspresá su disgustu ku e aktitut ku, manera e tabata mir’é, tabata desinteresá di kabinete Rutte II ora tabata trata di hasimentu di invershon den e wardakosta di e islanan.
Durante e último lunanan Knops tabata enbolbí ku e negosiashonnan pa e kabinete nobo Rutte III, na nòmber di su partido CDA. Un bosero di CDA ta bisa ku na e momentunan akí e no por bai den preguntanan tokante e funshon nobo di Knops. Lo huramentá e kabinete djaweps awor, 26 di òktober.


text:
Oranjestad-E discucion politico di ultimo conco aña a concentra riba sanea finansa publico. Oposicion, en especial e partido MEP, ta papia y critica solamente finansa publico! Nan no kier a kita ni rduci e BBO. Nan tabata contra pa yuda esnan cu entradanan mas abou cu e “reparatietoeslag”, e ayudo pa mamanan soltera, e hendenan cu ta haya un onderstand, e pensionadonan cu tin e pensioen di behez como unico entrada. Oposicion, MEP y PDR, tabata contra di e inversionnan grandi cu gobierno di AVP a haci den sector social y den infrastructura haciendo uso di fondonan publico. Literalmente, bez tras bez oposicion a yama esaki GASTAMENTO DI PLACA! Nan tabata y ta contra di e maneho cu a saca nos pais for di e pio crisis financiero y economico. Y niun momento nan tabata tin atencion pa e consecuencianan social y laboral di e crisis.
E MANEHO CU MEP/PDR KIER
MEP ni PDR a yega di presenta niun plan, idea of proposicion pa yuda saca nos pais di e crisis economico, financiero y social. Den campaña pa eleccion 2013 MEP a bisa cu ta ora nan drenta gobierno nan lo instala un comision di experto pa bay studia posibilidadnan di un maneho nobo! Imaginabo: grita y critica tur dia, pero nan mes no tin niun idea. Nan kier pa pueblo scohe nan prome sin sa kico ta bin pa pueblo, pa despues nan laga hende bay studia pa bisa nan kico pa haci! PDR no a yega mas leu cu propone algun “niche” pa yuda crea mas entrada. Bunita idea. Niun plan. Niun accion!
E maneho cu mientrastanto si nos sa cu MEP/PDR kier ta un maneho di CORTA GASTO PISA, KITA HENDE DI TRABOU sin crea otro trabou pa nan, y HISA ENTRADA PISA CU MEDIDANAN PISA. E mes un maneho cu CFT ta propone y cu a faya na Hulanda, Corsow y Sint Maarten! Tur hende por djies bay wak e resultadonan di e maneho ey y puntra si nos kier esey na Aruba. Nan ta busca forma pa sanea finansa publico so, sin wak con ta pone economia crece, sin wak con ta cre trabou, sin wak con ta yuda esnan den mas necesidad, sin wak con ta sigui desaroya nos pais y bay dilanti.
ALTERNATIVA?
Durante di henter e trayecto di ocho aña di e crisis, tur esnan cu ta para na banda y critica so, tanto aki na Aruba como den exterior, no a presenta niun alternativa di maneho cu por a duna e mes un resultado pa recupera nos economia, crea trabou, crea entrada, mantene of mehora forsa di compra y sin hiba nos pais den un abismo social manera bo ta wak den otro paisnan. Opositornan a grita di debe grandi, pero no kier reconoce cu AVP a usa placa di pueblo directamente pa yuda pais y pueblo. IMF si ta mustra riba e resultadonan concreto aki. Kico a keda esnan cu ta critica? Awor nan ta bisa cu ainda nos no ta cla. Nos contesta ta: sigur cu nos no ta cla. Ainda falta. Ta nos mes a bisa cu ainda falta! Pero e caminda cu nos a scohe a duna resultado. Nos ta riba e bon caminda! Pero unda oposicion a keda? Di berdad Aruba merece un miho oposicion!